text:
दरभंगा । जेना जेना लोकसभा चुनाव लग आबि रहल अछि, सासंद कीर्ति आजाद कए दरभंगाक चिंता बढ़ल जा रहल अछि। पिछला कई साल स दरभंगा कए दिल्ली बना देबाक दावा करनिहार आजाद अधिकतर समय दिल्ली मे बितेलाह, मुदा आब दरभंगा क जल जमाव पर ओ किंतु-परंतु सुनबा लेल तैयार नहि छथि। सांसद मे दरभंगाक कोनो मसला उठेबा स परहेज करनिहार कीर्ति आब इ सेहो कहैत छथि जे रेल मंत्रालय स काज निकालब हुनकर जिम्मा आ स्थानीय पदाधिकारी स्थानीय स्तर क काज कए आगू ल जाइथि। कीर्ति क इ बदलल रूप कोनो मंच पर नहि बल्कि दरभंगा नगर निगम कार्यालय मे देखबा लेल भेटल। दिल्ली स दरभंगा पहुंचल कीर्ति एहि बेर नहि त पाकिस्तान क हालात पर चिंतित भेलाह आ नहि हुनका अइपीएल क चिंता छल। ओ पूर्णरूप स दरभंगा क सांसद जेकां दरभंगा लेल चिंतित देखेलाह। नगर आयुक्त क कक्ष मे ओ महापौर गौरी पासवान स साफ कहला जे- सूनू मेयर साहब, हमर एकटा इच्छा अछि जे शहर क लोक कए जलजमाव से निजात भेट जाए। एहि मे कोनो अगर-मगर, किंतु-परंतु नहि चलत। रेलवे हो बा पीएचईडी सबकए एक ठाम बैसा समेकित रूप स योजना बनाउल जाए आ तत्परता स ओकर क्रियान्वयन कैल जाए, जाहि स दरभंगा शहर क लोक बरसात मे जलजमाव क पीड़ा स आजाद रहथि। निगम कार्यालय मे दरभंगाक विकास लेल निगम पदाधिकारी संग सांसद क बैसार क सूचना भेटला पर नगर विधायक संजय सरावगी सेहो निगम कार्यालय पहुंचलाह आ अपन चिंता कए सांसद क चिंता संग जोडि निगम पदाधिकारी कए शीघ्र समर्ग बैसार बजेबाक अनुरोध केलथि। बैसार मे मेयर गौरी पासवान, नगर आयुक्त केबीएन सिंह, नगर अभियंता सुशील कुमार उपस्थित छलाह। दरभंगाक क नीति निर्धारक इ तीनू पदाधिकारी विधायक आ सांसद क आगू किछु कहबा मे असमर्थ छलाह। दरभंगा मे एहन कम मौका आयल अछि जखन एहि प्रकार स सासंद आ विधायक शहर क मासला पर भोरे भोर निगम कार्यालय पहुंच बैसार क रहल छलाह।
नगर विधायक क उपस्थिति देख सांसद नगर आयुक्त स जलजमाव क कारण बुझबाक प्रयास केलथि त नगर अभियंता हुनका विस्तार स जलजमाव आ ओकर निदान क उपाय बुझेलथि। अल्लपट्टी भटवा पोखर लग जल निकासी क रास्ता पातर अछि। एकरा चौड़ा करबा लेल रेलवे स सहयोग चाही। लहेरियासराय चट्टी स वाटर वेज वाला नाला क आउट लेट जीवछ नदी तक ल जेबाक अछि आ कंगवा गुमटी लग स नदी तक आउट लेट बनेबाक अछि। एतबा सुनैत सांसद एना चौंकलाह जेना दरभंगा पहिल बेर आयल छथि। सांसद कहला जे अगर बीमारी आ इलाज दूनू बुझल अछि त फेर देरी कोन गप क अछि, बैसार बजाउ आ आयुक्त ओकर अध्यक्षता करथि। कीर्ति कहला जे सब कए एक संग बैसबा मे देरी किया। डीआरएम, जिला प्रशासन, इरकान, पीएचइडी, पीडब्ल्यूडी आ डूडा कए एक संग बैसाउ। एक संग सोचला स काज बनत आ शहर जलजमाव स मुक्त होयत। रेलवे स जे करेबाक अछि से हम करा देब। बांकी मुद्दा पर अहां सब गंभीरता देखाउ। नगर विधायक संजय सरावगी सुझाव देलथि जे तीनू आउटलेट ग्रामीण क्षेत्र मे अछि। एकर निर्माण मनरेगा स कराउल जाए। एहि स नगर निगम कए राशि क समस्या सेहो नहि होएत आ लोक कए रोजगार सेहो भेटत, शहर कए जल जमाव स मुक्त करबा लेल इ एकटा नीक रास्ता अछि। सांसद श्री आजाद विधायकक सुझाव कए स्वीकार करैत सोच क सराहना केलथि। ओ कहला जे आयुक्त स सहमति ल कए 15 अप्रैल कए सब विभाग क संयुक्त बैसार आहूत कैल जाए। एहि दौरान पार्षद प्रदीप गुप्ता सेहो नगर निगम प्रशासन पर कई बेर चुटकी लेलथि, जेकर उत्तर नहि त मेयर लग छल आ नहि नगर आयुक्त लग। बैसार मे सहायक अभियंता रतन कुमार वर्मा, सउद आलम क संग पार्षद आशुतोष कुमार, नफीसुल हक रिंकु आदि सेहो शामिल भेलाह। नगर निगमक बैसार क बाद सांसद दरभंगा टावर पहुंचलाह। टावर पर दुर्गध एतबा छल जे ओ नगर आयुक्त स पूछलाह जे ब्लीचिंग क छिड़काव दरीभंगा मे होइत अछि बा नहि। एहि पर जखन एकटा नागरिक किछु टिप्पणी करबाक कोशिश केलक त सांसद ओकरा पुचकारि कए चुप करा देलथि। ओ टूक टूक क सांसद कए देखैत रहल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


c: text/html

text: पटना । विश्वविद्यालय, महाविद्यालय क शिक्षक, शिक्षकेत्तार कर्मचारी आ न्यायिक सेवा क अधिकारी कए एक जनवरी, 2006 क प्रभाव स पुनरीक्षित वेतन भेटत। मंत्रिपरिषद क बैठक मे एकरा मंजूरी द देल गेल। आनो वेतनआदि क मांग कए ल कए ल कए विश्वविद्यालय क कर्मचारी हड़ताल क एलान पर डटल छथि। मंत्रिपरिषद क बैठक क बाद मानव संसाधन विभाग क प्रधान सचिव अंजनी कुमार सिंह कहला जे विश्वविद्यालय अनुदान आयोग क अनुशंसा क आलोक मे पुनरीक्षित वेतन देबाक निर्णय केलक अछि । ओतहि शिक्षकेत्तार कर्मी कए सेहो राज्य क सरकारी सेवक क भांति पहिल जनवरी 06 क प्रभाव स पुनरीक्षित वेतन भेटत। मुदा शिक्षकेत्तर कर्मी कए 1 अप्रैल 2007 क प्रभाव स राज्यकर्मी क भांति आर्थिक लाभ भेटत। वेतन वृद्धि क फलस्वरूप बकाये वेतन क भुगतान सरकारी सेवक क भांति पांच किश्त मे कैल जाएत। न्यायिक सेवा क अधिकारीक भत्ता क मसला पर कैबिनेट क अगिला बैठक मे निर्णय लेल जाएत।

robotstxt: allowed

filter: keep


text:
दरभंगा। राज्य सरकारक जल संसाधन मंत्री संजय झा क पहल पर निविदाक प्रक्रिया पूर्ण भेलाक बाद पहिल चरण मे जीवछ धारक उड़ाही क काज शुरू कए देल गेल अछि । ई काज दरभंगा बाढ़ नियंत्रण प्रमंडलक कार्यपालक अभियंता अशोक कुमार ठाकुर क देख-रेख मे पटनाक बीएन सिंह कंस्ट्रक्शन कए रहल छथि ।
काज शूरू हेबा स स्थानीय लोग मे खुशी अछि आओर एहिक लेल ओ मंत्री संजय झाक प्रति आभार जता रहल छथि । लोगक कहनाय अछि जे नदी क उड़ाहीकरण भेला स बाढ़-सुखाड़ से लोग कए निजात भेटत।
शनि दिन नारबांध चौक लग शुरू केल गेल जीवछ नदी क उड़ाहीकरण क निरीक्षण बाढ़ नियंत्रण प्रमंडल क अभियंताओं केलथि । निरीक्षणक क्रम मे कनीय अभियंता मुरलीधर सुधांशु बतौलथि जे प्रथम चरण मे सदर प्रखंड क एनएच-57 लग से बेनीपुर प्रखंड क नारबांध चौक क लगीच सँ जीवछ नदी क उड़ाहीकरण शुरू कैल गेल अछि । ओ बतेलथि जे जीवछ नदीक उड़ाहीकरणक प्रथम चरण मे बेनीपुर प्रखंड क नारबांध क लगीच सँ बलनी गामक बारा जमींदारी बांध धरि कराओल जाएत । बारिश क बाद जखन नदी मे पानी कम रहत, तखन दोसर चरण मे आगू बहेड़ी आ बिरौल प्रखंड धरि उड़ाही होएत ।
बता दी जे जल संसाधन मंत्री संजय झाक पहल पर 965 करोड़ क लागत से दरभंगाक सदर, बहादुरपुर, बेनीपुर, बहेडी आ बिरौल प्रखंड मे जीवछ नदीक उड़ाहीकरण, नदी मे प्रत्येक तीन किलोमीटर पर स्लुईस गेट आ चेकडैम निर्माण कए स्वीकृति विभाग चारि महिना पहिने देने छल। ओहिक बाद निविदा क प्रक्रिया पूरा हेबाक बाद आब पहिल चरण क काज शुरू कए देल गेल अछि । काज कए जून 2021 धरि पूरा करेबाक लक्ष्य विभाग दिस सँ निर्धारित केने अछि ।


text:
अहि कारण स चौरचन पाबैन मिथिला में मनायल जाइ छइ…
मिथिलाक पावनि चौरचन-
मिथिलाक क्षेत्र में बहुत दिन तक अराजकताक स्थिति रहल । जखैन दिल्लीक सलतनत पर बादशाह अकबर अधिकार भेलैंह तऽ ओ एहि क्षेत्र पर ध्यान देल आर महान धर्मिष्ठ पंडित महेश ठाकुर के 1556 में मिथिला राज्य देल गेल ।
किछु वर्षक बाद मिथिलाक सत्ता हेमागंद ठाकुर कें भेटलैन् । ओ उच्यकोटिक ज्ञाता रहलाक संग ज्योतिष शास्त्रक प्रकाण्ड विद्वान छलाह , ताहि कारण हिनका राज्य काज सँ बेसी पुजा-पाठ , शास्त्रीय पठन पाठन, निक लगैनि ।
एहि कारण राज्य में कर संचय निक जेकाँ नहि भऽ पौलक ,बादशाह कुपित भए हिनका पर झुठ कंलक लगा जे ई कर चोरी करवाले असत्य बजै छथि ,ताहि कारण हिनका काल कोठरी में दय देलक ।
राजा ओहि कालकोठरी में अपन जेयोतिष गणना देवाल पर करैत रहला । जखैन ओतय के पहरु ई देखलक तऽ बादशाह अकबर कें खबरी देलक |
बादशाह स्वयं आबि हिनका सँ प्रश्न केलक जे अपने कथिक गणना करै छी।
महराज बजला एतय हम चन्द्रग्रहण पर गणना कए रहल छी । अगिला पुर्णिमाक दिन ग्रहण लागत बादशाह अकबर कहलथिन यदि आहाँक गप्प सत्य होयत तऽ हम आहँ कें सम्मानपुर्वक अपन राज्य संग मुक्त कए देव ।
महराजक गणना सत्य भेल आर चौठे तिथि कें ओ वापस कलंक रहित वापस एलाह ।
महारानी राज्य भरि में ढ़ोलहो दिया घोषणा करौलनि जे मिथिला में आजुएक दिन चौठक चन्द्र के मिथिले क धरति पर श्राप भेटल छलैनि अहिल्याक अपमानक खातिर ,आय ओहि धरति कलंक मुक्त भेल ताहि कारण हिनकर एतय पुजा अर्चना होयत ।
ओहि दिन सँ आयधरि अपना सबहक ई सबसे उत्तम पावनि अछि।
भाद्रपद चौठ तिथि कें अपना सब पुरा श्रद्धा सँ – पुरी पकवान ,केरा ,खीरा, मधुर , दही सँ हिनकर आवाहन करैत छि ।
चौरचन दहि बड प्रसस्त अछि । एहि दिन मरड़ सेहो भाँगल जाए अछि ।
पुजा आँगन में ठावँ कके गणेश ,नभ,नवग्रह चन्द्रमा आदिक अरिपन दए ,पुजा कएल जाइत अछि| सब एहि मन्त्र पढ़ि कोनो फल हाथ में लके प्रणाम करैत छथि।
सिंह प्रसेन मवधीत्सिंहो जाम्बवताहत:!
सुकुमारक मा रोदीस्तव ह्येष स्यमन्तक:!!
कहल जाय अछिनई मन्त्र पढी भगवान कृष्ण कंलक मुक्त भेल छलाह
–रूबी झा


text:
‘५०सम मिथिला विभूति पर्व समारोह’क तैयारी भेल शुरू, आऊ एहि स्वर्णजयंती के महोत्सव बनाबय में संग दिय :: आशीष चौधरी
‘५०सम मिथिला विभूति पर्व समारोह’क तैयारी भेल शुरू, आऊ एहि स्वर्णजयंती के महोत्सव बनाबय में संग दिय :: आशीष चौधरी मिथिलाक सामाजिक आ साँस्कृतिक पुनर्जागरण हेतु प्रारंभ कयल गेल मिथिला विभूति पर्व समारोह के 50सम आयोजन एहिसाल 6, 7 आ …
सामाजिक कार्यकर्ता सह भाजयुमो जिलाध्यक्ष बालेन्दु झा ‘बालाजी’क पत्नी अर्चना झा कयलन्हि उप-महापौर पद लेल नामांकन :: मणिभूषण ‘राजू’
मैथिल मंच के सतत सहयोगी आ सामाजिक कार्यकर्ता सह भाजयुमो जिलाध्यक्ष बालेन्दु झा ‘बालाजी’क पत्नी अर्चना झा कयलन्हि उप-महापौर पद लेल नामांकन :: मणिभूषण ‘राजू’ दरभंगा मीडिया के संबोधित करैत प्रत्याशी अर्चना झा कहलन्हि कि पहिल बेर महापौर आ उप-महापौर …
जन्मदिन विशेष (15 सितंबर) :: मिथिला विभूति कलागुरु कृष्ण कुमार कश्यप पुन: कलागुरु कृष्ण कुमार कश्यप जी के समर्पित होयत “मिथिला लोकचित्रकला प्रतियोगिता – 2022” :: मणिभूषण ‘राजू’
जन्मदिन विशेष (15 सितंबर) :: मिथिला विभूति कलागुरु कृष्ण कुमार कश्यप पुन: कलागुरु कृष्ण कुमार कश्यप जी के समर्पित होयत “मिथिला लोकचित्रकला प्रतियोगिता – 2022” :: मणिभूषण ‘राजू’ मिथिला लोक-चित्रकला प्रतियोगिता 2022 विश्वप्रसिद्ध मिथिला चित्रकलाक कलागुरू कृष्ण कुमार कश्यपजी …
“मिथिला वैभव सम्मान”- ई हमरमात्र नहि समस्त मैथिल मंच परिवार के सम्मान अछि :: मणिभूषण ‘राजू’
“मिथिला वैभव सम्मान”- ई हमरमात्र नहि समस्त मैथिल मंच परिवार के सम्मान अछि :: मणिभूषण ‘राजू’ राष्ट्रीय दैनिक मैथिली अखबार ‘मैथिल पुनर्जागरण प्रकाश’ द्वारा विभिन्न क्षेत्र सँ विशिष्ट लोककें “मिथिला वैभव सम्मान” देल गेल, जहिमें मिथिला-मैथिली लेल काज करबाक हेतु …
पाली, बेनीपट्टी के अजय झा मिथिला पेंटिंग के अपन संकलन संग भोपाल हाट में : मणिभूषण ‘राजू’
उपेन्द्र महारथी शिल्प संस्थान, पटना द्वारा भोपाल में आयोजित “बिहार शिल्प मेला – 2022” में मिथिलाक सिक्की कला के स्टाल लागल अछि। मधुबनी जिला के बेनीपट्टी प्रखंड के पाली गामक अजय कुमार झा मधुबनी पेंटिंग के अपन अमूल्य संकलन लय …


text:
क्रिसमसक भोर. निन्न फुजले छल कि मोबाइल गाबि उठल. साल्टलेक थाना सं कॉल छल -'आसुन, आपनार लोक एसेछे बिहार थेके'. हमरा आश्चर्य भेल छल आ हर्ख सेहो. थाना-पुलिसक चक्कर सं कने भयो लागल छल. मुदा बीतल किछु दिन मे कएल काज पर हिम्मति छल. भास्करजी कें फोन मिलओलहुं त' ओ देवघर मे रहबाक बात कहलनि. मुदा आश्वस्त केलनि जे 'चन्द्रकला'क परिजन कें रिसीव करबाक लेल ओमप्रकाश पहुंचि जेताह आ सभ काज भ' जेतैक. कनेक काल पर पुलिसक फोन अबैत रहल आ ओ डपटैत रहल. मुदा किछु कॉलक बाद फोन आएब बन्न भ' गेल. मने ओमप्रकाश पहुंचि गेल रहथि चन्द्रकलाक पति लग.
क्रिसमस सं लगभग एक मास पहिने भास्करजी महानगरक साल्टलेक क्षेत्र मे एक मैथिलीभाषी बूढ़ महिलाक रहबाक बात कहलनि जे लगभग पनरह बरख सं सड़कक कात मे गुजारा करैत रहल छल. एमकी जाड़ काटब ओकरा लेल चुनौतीपूर्ण भ' गेल छलैक. लगक दोकानबला सभ ओकर खियाल करैत छलैक आ सभ ओकरा ओकर गाम पठयबाक बात करैत छलैक. बेर-बेर पुछने बुढ़िया गामक नाम बेतौना (बेनीपट्टी) कहैत छलैक. ओ कोना-किए एतय आबि गेल छल से स्पष्ट नै भ' सकल छल.
हम कने कछमछा क' एहि विषय कें बिसरा जेना देलियैक. मने 'मन्डे टू फ्राइडे' केर व्यस्तता मे ओझरा गेलहुं. पुनः भास्करजी केर फोन आएल. जाड़ बढ़ल जा रहल छल आ बुढ़िया खाना-पीना कम क' देने छल. बीड़ीक इलम बेस छलैक ओकरा आ से जखन-तखन धूकैत रहैत छल. मुदा खाल (धार) कातक शीतलहरी बीड़ी धुआं पर काटब संभव नै.
दू बेर जा क' बुढिया सं गप्प केलहुं आ ओकरा विषय मे किछु डिटेल एकत्र केलहुं. गाम पर बड़का भैया (सरपंच त्योंथ) कें विषयक जानकारी देलियनि. संयोग जे त्योंथ सरपंच वशिष्ट कुमार झा संरपंच संघक कोषाध्यक्ष छथि आ हुनका लग सभ पंचायतक सरपंचक संपर्क सूत्र उपलब्ध छलनि. ओ बेतौनाक सरपंच शौकत अली नूरी केर सूत्र देलनि. शौकत साहब सं जखन संपर्क केलहुं त' ओ पूरा सहयोग केर भरोस देलनि. तीन-चारि बेर गप्प भेलाक बाद आ कनेक छानबीनक बाद शौकत बाबू चन्द्रकलाक घरक पता लगा लेलनि. चन्द्रकला कछड़ा बस्तीक विलास पासवान (70 वर्ष) केर पत्नी छल जे पनरह बरख पूर्व घर सं निकलि गेल छल.
आब हमरा बुढ़ियाक पोता सं फोन पर गप्प होमए लागल छल. ओ हमरा सं अपन पितामहीक सम्बन्ध मे निजगुती चाहि रहल छल. नाना प्रश्न, नाना संधान करब शुरू केलक. हमरा ई सभ असहज लागि रहल छल. हम ओकरा डपटैत कहलियैक जे अहांक पितामहीक सुधि देलहुं से अपराध भेल. लेबए एबैक त' नीक, नै त' जेना-तेना जीबिये रहल छै बुढ़िया.
एम्हर भास्करजी कें एहि संबंध मे अपडेट देइत रहल छलहुं आ ओ स्थानीय नीक लोक ओमप्रकाशजी कें अपडेट देने जा रहल छलाह. ओमप्रकाशजी समाजसेवी छथि आ पिछड़ल सभक मदति लेल समर्पित रहैत छथि. यएह बुढियाक विषय मे भास्करजी कें बतओने छलाह आ तखने ओ एहि विषय मे पड़ल छलाह. ओमप्रकाशजी थाना -पुलिसक कागजी विधान क' बुढ़िया कें ओकर पति संग विदा क' देलनि.
जानकारी भेटल जे पनरह साल पहिने चन्द्रकलाक एकटा पुत्रक असामयिक निधन भ' गेलैक आ ओ विक्षिप्त जकां भ' गेल. एहने मे ओ गाम सं विदा भ' गेल छल. कोना-कोना ई कलकत्ता आएल आ कोना पनरह बरख रहल से एखनो एक बुझौअलि अछि. मुदा ओ पति कें देखिते माथ पर नुआ ध' नेने छल आ प्रसन्न भेल छल. एतबे नै दोकानबला सभक पत्नी सभ चन्द्रकला कें माएतुल्य बुझैत छल आ कपड़ा-लत्ता, इदाइ-विदाइ संग विदा केलक.
आपसी कम्यूनिकेशन सं नरक सन जिनगी जीबैत चन्द्रकला अपन गाम अपन लोकक मध्य पहुंचि गेल. एहन कतेको चन्द्रकला महानगरक चकचोन्हीं मे नारकीय जिनगी बिता रहल होएत. सैकड़ो सामाजिक संस्था बड़का-बड़का बात करैत चंदा उगाही करबा मे लागल होएत मुदा केओ चन्द्रकला सन-सन नचार लोकक सुधि लेबा मे रुचि नै देखबैत अछि. ओमप्रकाशजी सनक एक-एकटा व्यक्ति बड़का-बड़का काज करैत देखल जाइत छथि त' मानवता जीबैत अछि से निजगुती होइछ. मामिला मे सरपंच द्वय वशिष्ट कुमार झा, शौकत अली नूरी आ साहित्यिक मित्र भास्करजी केर तत्परता आ सहयोग प्रशंसनीय अछि.
Tags: साहित्य हालचाल : ओहिपार


text:
बिहार मे एहि साल सं तीन टा नवका इंजीनियरिंग कॉलेज पढ़ाई शुरू कs रहल अछि. तीनु कॉलेज के ऑल इंडिया काउंसिल ऑफ टेक्नीकल एजुकेशन... AICTE सं एहि सत्र सं पढ़ाई शुरू करय लेल मंजूरी मिल गेल अछि. ई तीनु इंजीनियरिंग कॉलेज खुलि रहल अछि लखीसराय... पूर्णिया आओर बक्सर मे. लखीसराय मे ई कॉलेज खुलि रहल अछि बालिका विद्यापीठ के तरफ सं जखन कि पूर्णिया मे विद्या विहार स्कूल एकरा खोलि रहल अछि. बक्सर मे अरियांव के एकटा ट्रस्ट के इंजीनियरिंग कॉलेज खोलय के मंजूरी मिलल अछि.
एहि तीनटा इंजीनियरिंग कॉलेज के खुलला सं विद्यार्थी सभ के इंजीनियिरंग के पढ़ाई मे असानी रहलतन्हि. एहि सं बिहार मे सेहो इंजीनियरिंग कॉलेज के संख्या बढ़त आओर विद्यार्थी सभ के दोसर राज्य दिस नहि जाए पड़तन्हि. बस केवल जरूरत अछि पढाई के गुणवत्ता बनाके राखय के. नीक प्लैसमेंट... नीक फैकल्टी... आधुनिक तकनीक सं पढ़ाई... प्रैक्टिकल के नीक सुविधा उपलब्ध करएला सं दोसर राज्य के विद्यार्थी सभ सेहो आएत. ओना अखन शुरू मे कॉलेज के सिर्फ चारि विषय मे पढ़ाई कराबय आओर एडमिशन लेबय के अनुमति मिललन्हि... मुदा नीक सं कॉलेज चलएताह त दोसर आओर विषय सभ के मंजूरी मिल सकय छनि. एक विषय मे चालीस टा छात्र के दाखिला होएत. एहि लेल कुल मिलाक 240 टा छात्र के एडमिशन होएत.


text:
नवका- पुरनका लेख सर्च करु...
कोसी के कहर Kosi ke kahar
कोसी के कहर
कोसी के कहर सं बिहार के सहरसा... सुपौल... मधेपुरा... अररिया ... पूर्णिया मे कोहराम मचल अछि. कुशहा सं बेकाबू भेल बाढ़िक स्थिति रोज खराब भs रहल अछि. हालत एकदम भयावह भs गेल अछि. लोग सभ कराहि रहल छथिन्ह. लोक सभ के कहनाय छनि जे बिहार मे एहन बाढ़ि कहिओ नहि आएल छल. गाम के गाम बहि गेल अछि. गाम घर के नामोनिशान मिटि गेल अछि. चारु कात पानिए पानि. बाढ़ि सं पचीस लाख सं बेसि लोक प्रभावित छथिन्ह. बचल लोक लोक गाम... घर... सामान सभ छोड़ि भागि रहल छथिन्ह. मुदा जे लोक गाम घर छोड़ि के जा रहल छथिन्ह ओकर सुरक्षा के कोनो इंतजाम नहि अछि. केहुना जान बचय. ई सोचि लोक सुरक्षित जगह पर जा रहल छथिन्ह. लोक के सामने समस्या ई अछि जे जान बचबो करत त खायब कि... पहिनब कि ? राहत या खाय पिबय लेल किछ पहुंचबो करैत अछि त ओ एतेक कम होएत अछि जे लोक केहुना कs भगवान के नाम ल दिन काटि रहल छथिन्ह. एहि मे बीच बीच मे पानि भेला सं हालत आओर खराब भ रहल अछि. लोक मे सरकार के प्रति गुस्सा बढ़ि रहल अछि. ऊंच जगह पर सेहो खाय पिबय के सामान नहि मिलि रहल अछि. चूड़ा... मुरही... सत्तु सेहो नहि मिल पाबि रहल अछि. पिबय लेल साफ पानि नहि मिलि रहल अछि. लोक बाढ़ि वाला पानि पिबय लेल मजबूर छथिन्ह. एहि मे बीमार... बुजुर्ग...बच्चा सभ के परेशानी अहां समझि सकय छी.
बाढ़ि से करोड़ों रुपया के खेती बारी बर्बाद भs गेल अछि. एकटा अनुमान के मुताबिक एक हजार करोड़ सं बेसि के फसल के नुकसान भेल अछि. जान- माल के से भारी नुकसान भेल अछि. लोकहि नहि मवेशी सभ के सेहो पानि मे बहि जाए के आशंका छै. गाय... भैंस... बकरी सभ बहि गेल अछि. हालात एतेक खराब अछि जे कई ठाम सेना के बुलाबय पड़ल अछि. पूरा इलाका मे सब किछ ठप भs गेल अछि. आबय ...जाय के से परेशानी अछि... सड़क...रेल संपर्क से बाधित अछि.
ई आई के गप्प नहि अछि बिहार सभ दिन सं देश मे बाढ़ि सं सभस बेसि प्रभावित राज्य अछि. आधा सं बेसि इलाका के हर साल बाढ़िक कहर के सामना करय पड़ैत अछि. तखनो आई धरि एकर कोनो ठोस हल... समाधान नहिं खोजल गेल. बाढ़िक समाधान राजनीतिक पेंच मे फंसल रहल.
सदस्यता लें टिप्पणियाँ भेजें (Atom)


text:
नई दिल्ली। 30 जनवरी। दुष्कर्म के दुई मामला मे आरोपी आसाराम बापू के जमानत याचिका क' सुप्रीम कोर्ट खारिज क' देलन्हि। नाबालिग से दुष्कर्म केर आरोप मे जेल मे बंद आसाराम केर याचिकाक सुनवाई करैत कोर्ट कहलनि कि मेडिकल रिपोर्ट से साफ अछि कि आसाराम केर मेडिकल हालत ठीक अछि आर एहि आधार पर हुनका जमानत नहि भेट सकैछ।
फुइस फटक के मेडिकल रिपोर्ट जमा करबाक कारण सुप्रीम कोर्ट आसाराम बापू पर 1 लाख टाका केर जुर्माना आ FIR करबाक आदेश सेहो देलन्हि अछि। कोर्ट एहि मामला मे आसाराम केर माफी क' सेहो खारिज क' देलन्हि। कोर्ट कहलनि कि आसाराम खुदे बिना कुनु कारण बतेने MRI करेबा से इनकार क' देने छल। सरकार सेहो आसाराम केर जमानतक विरोध केलन्हि अछि। अपने के बता दी कि एहीसे पहिने राजस्थान सरकार सुप्रीम कोर्ट क' बतेना छल कि आसाराम के वकील सभ जमानत मामला मे जेल सुपरिंटेंडेट क' फर्जी पत्र देना अछि। जाहिक अनुसार आसाराम केर हालत खराब होयबाक बात बताओल गेल छल। सुप्रीम कोर्ट आसाराम पर एम्स के बोर्ड से 10 दिन मे जांच रिपोर्ट मांगने छल आर जाहिके अस्पताल दाखिल क' देना छल। आसाराम क' जोधपुर पुलिस 31 अगस्त 2013 मे गिरफ्तार केना छल आर तखने से ओ जेल म' छैथ।


text:
नव दिल्ली. पृथक मिथिला राज्यक मांग कें ल' संसद सत्र केर पहिल दिन अर्थात 21 फरवरी कें मिथिला विकास परिषद् द्वारा दिल्ली केर जंतर-मंतर पर धरना देल गेल. एहि अवसर पर पृथक राज केर सैकड़ो समर्थक जुटल छलाह. जमि क' नाराबाजी कयल गेल. मिविप केर राष्ट्रीय अध्यक्ष अशोक झा मिथिमीडिया कें कहलनि जे आन्दोलन मे मिथिला विकास परिषद् कने बेसी सक्रिय होयत. हम सभ बहुत दिन सं देखि रहल छी. सरकार कें कनियो धियान नहि छैक. निन्न तोड़य पड़तैक. लगभग आठ शताब्दी पहिने मिथिला अलग देश छल. एकर इतिहास पांच हजार साल सं बेसी पुरान अछि. 1956 मे कनेक आस जागल छल जे भाषा आधार पर प्रान्त गठन सं भारतीय गणराज्य मे मिथिला राज्य बनत. मुदा किछु ने भेल. एम्हर तेलांगना आ गोरखालैंड केर आवाज सुनल जाइत छैक मुदा मिथिला राज्यक मांग पर सरकार कें कनियो धियान नहि छैक.
ओ कहलनि जे मिथिला केर मांग सदति शांतिपूर्ण रहल अछि आ आगुओ रहत. शांतिपूर्ण आन्दोलन पर सरकार केर दृष्टि नहि पडैत छैक. ई स्थिति चिंताजनक अछि. उत्पाती तत्वक बात पर सरकार तुरंत कान ठाढ़ करैत अछि मुदा शांति पूर्ण मिथिला राज्यक मांग कें मोजर नहि देल जाइत अछि. हम सभ आन्दोलन मे शांति बनौने राखब. सभ समस्या केर निदान छैक.
एकर संगहि अशोक झा आह्वान कयलनि जे सभ संस्था सभ कें संग आबि आन्दोलन कें मजगूती प्रदान करबाक चाही. ओ कहलनि जे कोलकाता मे शीघ्र सभ संस्था जे मिथिला राज्यक मांग हेतु साकांक्ष छथि, तकर प्रतिनिधि दल सभक संग एक सभा आयोजित कयल जायत आ आन्दोलन मे नव प्राण फुंकल जायत.
धरना मे अमरेन्द्र झा, कुमार वैभव दास, डॉ हियाज अंसारी, कामेश्वर पासवान आदि सेहो अपन विचार व्यक्त कयलनि. धरनाक बाद राष्ट्रपति, प्रधानमंत्री आ केन्द्रीय गृह मंत्री कें ज्ञापन सौंपल गेल. (Report: मिथिमीडिया ब्यूरो)
ओ कहलनि जे मिथिला केर मांग सदति शांतिपूर्ण रहल अछि आ आगुओ रहत. शांतिपूर्ण आन्दोलन पर सरकार केर दृष्टि नहि पडैत छैक. ई स्थिति चिंताजनक अछि. उत्पाती तत्वक बात पर सरकार तुरंत कान ठाढ़ करैत अछि मुदा शांति पूर्ण मिथिला राज्यक मांग कें मोजर नहि देल जाइत अछि. हम सभ आन्दोलन मे शांति बनौने राखब. सभ समस्या केर निदान छैक.
एकर संगहि अशोक झा आह्वान कयलनि जे सभ संस्था सभ कें संग आबि आन्दोलन कें मजगूती प्रदान करबाक चाही. ओ कहलनि जे कोलकाता मे शीघ्र सभ संस्था जे मिथिला राज्यक मांग हेतु साकांक्ष छथि, तकर प्रतिनिधि दल सभक संग एक सभा आयोजित कयल जायत आ आन्दोलन मे नव प्राण फुंकल जायत.
धरना मे अमरेन्द्र झा, कुमार वैभव दास, डॉ हियाज अंसारी, कामेश्वर पासवान आदि सेहो अपन विचार व्यक्त कयलनि. धरनाक बाद राष्ट्रपति, प्रधानमंत्री आ केन्द्रीय गृह मंत्री कें ज्ञापन सौंपल गेल. (Report: मिथिमीडिया ब्यूरो)
Tags: हालचाल


text:
82म “सगर राति दीप जरय” कथा गोष्ठीक आयोजन मेंहथमे 31 मइ 2014 शनि दिन भऽ रहल अछि। ई आयोजन मेंहथमे 31 मइ 2014 संध्या ५ बजे सँ शुरू भऽ कऽ 01 जून 2014 भोर धरि हएत। ई विशुद्ध रूपसँ बाल कथा (विहनि आ लघु कथा) विशेषांक रहत। संयोजक- गजेन्द्र ठाकुर। अहाँ सभ कथाकार बाल कथा (विहनि आ लघु कथा)क संग सादर आमंत्रित छी।- आयोजक – गजेन्द्र ठाकुर
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 24 मार्च 2014
82म “सगर राति दीप जरय” कथा गोष्ठीक हकार
82म “सगर राति दीप जरय” कथा गोष्ठीक आयोजन मेंहथमे 31 मइ 2014 शनि दिन भऽ रहल अछि। ई आयोजन मेंहथमे 31 मइ 2014 संध्या ५ बजे सँ शुरू भऽ कऽ 01 जून 2014 भोर धरि हएत। ई विशुद्ध रूपसँ बाल कथा (विहनि आ लघु कथा) विशेषांक रहत। संयोजक- गजेन्द्र ठाकुर। अहाँ सभ कथाकार बाल कथा (विहनि आ लघु कथा)क संग सादर आमंत्रित छी।- आयोजक – गजेन्द्र ठाकुर


text:
आय भोर पांच बजे जखन लोग सभ ओहि दिस से गुजरल तें बच्चिया के कानैक आवाज सुनाल परलैन्ह। नवजात बच्चिया क' कपड़ा मे लटपटा कूड़ाक ढ़ेरी पर फेकल गेल छल। लोग सभ तुरंत बच्चिया के बाहर निकालैन्ह। अप्पन सभ भलेहिं हुनका बेटी होयबाक दंड देलैन्ह मुदा ओहि मोहल्ला केर रहिवासी महिला सोनिया बच्चिया केर माँ बनबाक लेल आगू अएलीह।
मासूम महिलाक कोरा मे आबैते हँसे लागली। ओतहि महिलाक भीतर सेहो माय केर ममता फूटी पड़ल। एहि बातक सूचना जखन चाइल्ड लाइन कर्मी क' भेटल तेँ ओ बच्चिया के लेबा पहुँचल। मुदा मोहल्लाक लोग बच्चिया देबा से इंकार क' देलैन्ह।
बहरहाल, टाउन थाना आर राजनगर थाना बच्चिया के लेबा मे चाइल्ड लाइन केर मदैद के रहल अछि। चाइल्ड लाइन कर्मी केर मानी तें एहि तरहक बच्चा के रखबाक लेल सरकार केर दत्तक ग्रहण केंद्र अछि, जता मजिस्ट्रेट बच्चा के भेजैत अछि। ओतहि सरकार डिस से सभ सुविधा सेहो देल जायत अछि।
ओतहि, मोहल्ला वासी सभक कहब छैन्ह कि ऐता कैको अवैध तरिका से नर्सिंग होम चलाओल जे रहल अछि, जते नवजात बच्चा खासकरीके बेटी सभके जन्म देबा फेक देल जायत अछि। एहि पर प्रशासन किछ नहि क' रहल अछि।


text:
TAGORE LITERATURE AWARDS 2011 (Report Gajendra Thakur and Durganand Mandal)
1
REPORT BY GAJENDRA THAKUR
साहित्य अकादेमीक टैगोर लिटरेचर अवार्ड २०११ मैथिली लेल श्री जगदीश प्रसाद मण्डल केँ हुनकर लघुकथा संग्रह "गामक जिनगी" लेल देल गेल। कार्यक्रम कोच्चिमे १२ जून २०१२केँ भेल।
मैथिली लेल विवादक अन्तक कोनो सम्भावना नै देखबामे आबि रहल अछि। ऐ पुरस्कारक ग्राउण्ड लिस्ट बनेबा लेल एकटा तथाकथित साहित्यकारकेँ चुनल गेल जे प्राप्त सूचनाक अनुसार जातिक आ संकीर्णताक आधारपर पोथीक नाम देलन्हि जाइमे नहिये नचिकेताक पोथी रहए, नहिये सुभाष चन्द्र यादवक आ नहिये जगदीश प्रसाद मण्डलक; संगहि ई ग्राउण्डलिस्ट बनौनिहार तथाकथित साहित्यकार विदेहक सहायक सम्पादक मुन्नाजीकेँ कहलन्हि जे जगदीश प्रसाद मण्डलकेँ ऐ जिनगीमे टैगोर साहित्य पुरस्कार नै देल जेतन्हि!। रेफरी जखन ७ टा पोथीक नाम पठेलन्हि तखन ओइमे चन्द्रनाथ मिश्र "अमर"क अतीत मंथन सेहो रहए जखन कि ओ पोथी निर्धारित अवधि २००७-२००९ मे छपले नै अछि, तँ की बिनु देखने पोथी अनुशंसित कएल गेल? ऐ तरहक ग्राउण्ड लिस्ट बनेनिहार आ बिनु पढ़ने पोथी अनुशंसित केनिहार रेफरीकेँ साहित्य अकादेमी चिन्हित करए, आ नाम सार्वजनिक कऽ स्थायी रूपसँ प्रतिबन्धित करए, से आग्रह; तखने मैथिलीक प्रतिष्ठा बाँचल रहि सकत। एतए ईहो तथ्य अछि जे साहित्य अकादेमीक मैथिली विभागक संयोजक श्री विद्यानाथ झा विदित अखन धरि ने पुरस्कार भेटबाक सूचने आ ने पुरस्कार लेल बधाइये श्री जगदीश प्रसाद मण्डलजी केँ देलन्हि अछि जखनकि मण्डल जी पुरस्कार लऽ कऽ घुरि कऽ आबियो गेल छथि; संगहि टैगोर साहित्य पुरस्कार मैथिली लेल पहिल बेर श्री जगदीश प्रसाद मण्डल जीकेँ देल जएबा सम्बन्धमे दरभंगा आकाशवाणी कोनो प्रकारक सूचना प्रसारित नै केलक आ दरभंगा, मधुबनी आदिक हिन्दी समाचार-पत्र सेहो ऐ सम्बन्धमे कोनो समाचार प्रकाशित नै केलक जखनकि देशक सभ राष्ट्रीय अंग्रेजी पत्र एकर सूचना बिनु कोनो अपवादक प्रकाशित केलक। साहित्य अकादेमीक मैथिली विभागक, आकाशवाणी दरभंगाक आ दरभंगा-मधुबनीक हिन्दी समाचार पत्रक पत्रकार लोकनिक संकीर्ण जातिवादी चेहरा नीक जेकाँ सोझाँ आबि गेल। मुदा ई तँ मात्र प्रारम्भ अछि। साहित्य अकादेमीक मैथिली विभागक असली चेहरा तखन सोझाँ आओत जखन ऐ बर्खक मूल साहित्य अकादेमी पुरस्कारक घोषणा हएत।
श्री जगदीश प्रसाद मण्डल जीक "गामक जिनगी" मैथिली साहित्यक इतिहासक सर्वश्रेष्ठ लघु कथा संग्रह अछि। जगदीश प्रसाद मण्डल जीकेँ बधाइ।
सूचना (स्रोत समदिया): जगदीश प्रसाद मण्डल जी केँ हुनकर मैथिली लघुकथा संग्रह "गामक जिनगी" लेल टैगोर साहित्य पुरस्कार २०११ देबाक घोषणा। कार्यक्रम १२ जून २०१२ ई. केँ कोच्चि (केरल) मे। ई पुरस्कार दक्षिण कोरियाक एम्बैसी (स्पॉन्सर सैमसंग इण्डिया लिमिटेड) क आग्रहपर साहित्य अकादेमी द्वारा शुरू कएल गेल अछि। टैगोर साहित्य पुरस्कार गुरुदेव रवीन्द्र नाथ ठाकुरक १५०म जयन्तीक उपलक्ष्यमे शुरू भेल छल। सभ साल ८ टा भाषा आ तीन सालमे साहित्य अकादेमी द्वारा मान्यता प्राप्त सभटा २४ भाषाकेँ ऐमे पुरस्कृत कएल जाइत अछि। मैथिली लेल ई पुरस्कार पहिल बेर देल जा रहल अछि।
गुरुदेव रवीन्द्रनाथ ठाकुरक १५०म जयन्तीक उपलक्ष्यमे साहित्य अकादेमी आ सैमसंग इडिया (सैमसंग होप प्रोजेक्ट) द्वारा २००९ ई. मे स्थापित कएल गेल छल टैगोर साहित्य पुरस्कार। २४ भाषाक श्रेष्ठ पोथीकेँ तीन सालमे पुरस्कार (सभ साल आठ-आठ भाषाक सर्वश्रेष्ठ पोथीकेँ एक सालमे पुरस्कार) देल जाएत। पुरस्कारमे प्रत्येककेँ ९१ हजार टाका आ प्रशस्ति-पत्र देल जाएत। चारिम साल पहिल सालक आठ भाषाक समूहक फेरसँ बेर आएत। टैगोर जयन्तीक लगाति अवसरपर ई पुरस्कार देल जाइत अछि।
टैगोर साहित्य पुरस्कार २००९ बांग्ला, गुजराती, हिन्दी, कन्नड, काश्मीरी, पंजाबी, तेलुगु आ बोडो भाषामे २००५ सँ २००७ मध्य प्रकाशित पोथीपर देल गेल।
-बांग्ला (आलोक सरकार, अपापभूमि, कविता)
-गुजराती ( भगवान दास पटेल, मारी लोकयात्रा)
-हिन्दी (राजी सेठ, गमे हयात ने मारा, कथा संग्रह)
-कन्नड (चन्द्रशेखर कांबर, शिकारा सूर्य, उपन्यास)
-काश्मीरी (नसीम सफाइ, ना थसे ना आकास, कविता)
-पंजाबी (जसवन्त सिंह कँवल, पुण्य दा चानन, आत्मकथा)
-तेलुगु (कोवेला सुप्रसन्नाचार्य, अंतरंगम, निबन्ध)
-बोडो (ब्रजेन्द्र कुमार ब्रह्मा, रैथाइ हाला, निबन्ध)
टैगोर साहित्य पुरस्कार २०१० असमी, डोगरी, मराठी, ओड़िया, राजस्थानी, संथाली, तमिल आ उर्दू भाषामे २००६ सँ २००८ मध्य प्रकाशित पोथीपर देल गेल।
-असमी (देवव्रत दास, निर्वाचित गल्प)
-डोगरी (संतोष खजूरिया, बडलोनदियन बहारां)
-मराठी (आर. जी. जाधव, निवादक समीक्षा)
-ओड़िया (ब्रजनाथ रथ, सामान्य असामान्य)
-राजस्थानी (विजय दान देथा, बातां री फुलवारी)
-संथाली (सोमाइ किस्कू, नमालिया)
-तमिल (एस. रामकृष्णन, यामम)
-उर्दू (चन्दर भान खयाल, सुबह-ए-मश्रिक-की अजान)
टैगोर साहित्य पुरस्कार २०११ मैथिली, अंग्रेजी, कोंकणी, मलयालम, मणीपुरी, नेपाली आ सिंधी लेल २००७ सँ २००९ मध्य प्रकाशित पोथीपर देल गेल। संस्कृत लेल पुरस्कार नै देल जा सकल।
-मैथिली (जगदीश प्रसाद मण्डल, "गामक जिनगी")
-अंग्रेजी (अमिताव घोष, "सी ऑफ पॉपीज")
-कोंकणी (शीला कोलाम्बकर, "गीरा")
-मलयालम (अकितम अचुतम नम्बूदरी, "अंतिमहक्कलम")
-मणीपुरी (एन. कुंजामोहन सिंह, "एना केंगे केनबा नट्टे")
-नेपाली (इन्द्रमणि दरनाल, "कृष्णा-कृष्णा")
-संस्कृत-
-सिंधी (अर्जुन हसीद, "ना इएन ना")
2
REPORT AND PHOTOS BY DURGANAND MANDAL
दुर्गानन्द मण्डल
टैगोर साहित्य पुरस्कारक बहन्ने
तारीख 10/6/2012 दिन रवि, िनरमलीसँ पटना जेबाक हेतु, स्थानिय मिलानपथसँ संध्या 8 बजे सरकारी बस द्वारा गोसाइ-पीतरकेँ सुमरि, आरक्षित जगहपर बैसल। मनमे सदिखन देव-पीतरक यादि, ताकि यात्रा शुभ हुअए। िनर्धारित समैसँ बस खुजल। भुतहा, नरहिया, फुलपरास होइत चनौरागंजमे काका (श्री जगदीश प्रसाद मण्डल) केँ गोर लागि आदरक संग बैसाओल। हुनका छोड़क हेतु बेरमा गामक कतौक लोक जेना कपिलेश्वर राउत, लक्ष्मी दास, शिवकुमार मिश्रा, अखिलेश, सुरेश, मिथिलेश आदि आएल छलन्हि। राति भरि देव-पीतरकेँ सुमरैत तीन बजे भोरमे दुनू बापुत पटना पहुँचलौं। बससँ उतरि पलेटफार्मकेँ गमछासँ झारि बैसलौं। ओंघीसँ आँखि डोका सन-सन आ रंग अरहुल सन। जाकि आँखि मुनलौं आकि काका उठौलन्हि जे उठु-उठु प्रात भऽ गेल। से ने तँ नदी-तदी तरगरे फीर लिअ। फरीच्छ भेलासँ सुलभ शौचालाइयोमे नम्मर लगाबए पड़त। सएह कएल। आँखि मिड़ैत डेग शौचालय दिसि बढ़ौल। बेरी-बेरी दुनू बापुत नदी फिरलौं। गामक बनाओल दतमनि, जेकर अगिला मुँह थकुचल आ पछिला भाग चीरल। मुँहमे दऽ चारिये घुस्सा ऐ कातसँ आेइ कात धरि दऽ कुरूर-आचमनि कऽ आगू बढ़लौं। एम्हर काका अखियासै छलाह जे चाहक दोकान केम्हर छैक। जे पहिने एक-हक गिलास चाह पीब लैतौं तखन जे होइतै से होइतै। गाँधीमैदानक उत्तरवारि कातमे धुआँ होइत देखलिऐ। तखन भरोस भेल। सहटि कऽ लग गेलौं। चुल्हि पजारनहि छल। ब्रेंचपर बैसेत दू गिलास चाहक आग्रह केलौं। समए साफ भऽ गेल रहैक। काका कहलनि जे से नै तँ कोनो टेक्सीबलाकेँ ताबत भाँजि ने लिअ, जे ओ हवाइ अड्डा जाएत जौं जाएत तँ पाइ कत्ते लेत? एकटा मुँहसच्च आदमीकेँ देखि हाक देलिऐ। आबि गछलक। भाड़ा एक साए लेत सेहो कहलक। चाह पीब दुनू बापूत टेक्सीमे बैसलौं, बैसिते विदा भेल। दुनू बापूत अनभ्ाुआरे रही। नै जानि हमरा कहैमे गलती भेल आकि ओकरा सुनैमे। ओ तँ हवाइ अड्डाक बदला मिठापुर बस अड्डा लऽ अनलक। आब तँ भेल तीतम्हा, ओ कहए जे नै सर हमरा तँ अहाँ बस अड्डा कहलौं, हवाइ अड्डा नै। से ने तँ हमरा भाड़ा दिअ आ हम जाएब। कनी काल तँ केनादन लागल, मुदा फेर ओकरे कहलिऐ बरनी जे लेबह से लिहह मुदा हमरा सभकेँ हवाइ अड्डा उतारह। ओ कहलक ओतए जेबइ तँ और एक साए टाका लेब। ऐ तरहेँ दू साए रूपैआमे हवाइ अड्डा पहुँचलौं।
हवाइ अड्डामे जइठाम परम सिनेही श्रीमान् गजेन्द्र बाबूसँ साक्षात् दर्शन भेल। नमस्कार पाती भेलाक बाद बहुत बेसी उत्साहक संग हमरा लोकनिकेँ अपना गाड़ीसँ हवाइ अड्डाक भीतर लऽ गेलाह। लऽ जाइत जनौलन्हि जे हवाइ जहाजक यात्राक की केना निअम होइत छैक। गाड़ीसँ उतरलाक बाद गजेन्द्र बाबू हमरा दुनू बापुतक पाँच-सात गोट फोटो खिचलन्हि। हमहूँ हुनक फोटो अपना कैमरामे लेलौं।
मोबाइलक घड़ीमे सात बाजि गेल छल। हमरा लोकनि एक-दोसरासँ फराक होबक स्थितिमे आबि.....। गजेन्द्र बाबू अपना बासापर गेलाह आ हम दुनू बापूत अपन-अपन पहिचान पत्र लऽ नीक लोक जकाँ लाइनमे ठाढ़ भऽ गेलौं। जनीजाति जकाँ मोटरी-चोंटरी तँ बेसी छल नै आ ने पंजबिया (पंजाब कमाइबला) जकाँ गरमियो मासमे कम्मलक मोटा। तँए कोनो दिक्कतो नहिये भेल। जाँच-परताल करा लेलाक बाद प्रतीक्षालय जा आरामसँ बैसिलौं। काकाकेँ कने चाहक खगता बूझि आग्रह करैत अपनो सुतारलौं। ओना आदति भलहिं काकाकेँ छन्हि आ से नित्य दू बजे स्वयं बना कऽ पीबक, मुदा हमरा से नै, पहिनहि कहि आएल छी जे भरि रातुक जगरना छल। तँए प्रति कप चालिस टाका देबामे अखरल नै। ऐ तरहेँ किछु कालक पछाति पुन: घोषणा भेल आ फेर दुनू बापूत लाइनमे लागि हवाइ अड्डाक भीतर मैदानमे गेलौं। दुइयो डेग तँ ने होइतै तइले अनेरे एकटा बड़का बस छल। जइपर चढ़ि हवाइ-जहाज लग गेलौं। पहिले भरि मन निगहारि-निगहारि कऽ देखलौं। पुन: अपना देवता-पीतरकेँ सुमरि हवा-जहाजक सीढ़ीपर चढ़ि भीतर गेलौं। मुँहेपर सिलेब रंगक चारिटा बच्चिया नाक-भौह चमका-चमका स्वागतमे हाथ जोड़ि अंग्रेजीमे कहलक- वेल्कम सर। आ भभा कऽ हँसि देलक जेना पढ़ौल सुगा हुअए। हवाइ जहाजमे सीट दुनू बापूतक एक्केठाम छल। सीट हेरि दुनू बापूत पहिने हबा-जहाजक भीतरक वातावरणक अवलोकन कएल। एना लगए जेना भरि जहाजमे बरफ खसि रहल होइ आ तइपरसँ गम-गम से करैत। बाहरमे जत्ते गर्मी भीतर ओतबए ठंढा कनिये कालक बाद मन एकदम्म शान्त भऽ गेल। तेकर बाद दूटा वयस्क बालक आबि अंग्रेजीमे किदैन-कहाँदन कहि हिन्दीमे दोहरौलक। जेकर भाव छल जे हमरा लोकनिसँ आग्रह करैत कहल गेल जे आब ई हाबा-जहाज अपना स्थानसँ ससमए मुम्बइ लेल उड़ान भरत। कुल तीन घंटा तीस मिनटक भीतर अपना स्थानपर पहुँचत। तँए अपने अपने लोकनि अपना-अपना सीटपर राखल बेल्टसँ डाँढ़ बान्हि ली। सएह करइ गेलौं। हवाइ-जहाज गुड़कए लगल। करीब बीघा दसे गुड़कलाक बाद वाया मुँहे घूमि अपन दिशा आ दशा बना बड़ी जोरसँ गुड़कए लगल। गुड़कैत-गुड़कैत एक्केबर हबा-जहाज साफे कऽ धरतीकेँ छोड़ि अकासमे उड़ए लगल। जी तँ सन् रहि गेल। मुदा किछु कालक बाद स्थिर भेल। खिड़कीसँ निच्चाँ तकलौं। आहिरे बल्लैया ई तँ किछु कतौ ने देखिऐ। सौंसे उज्जर-उज्जर बादलेटा। बादलक संग हबा-जहाज उड़ल जा रहल छल।
हबा-जहाजक भीतर टेम-टेमपर चाह-जलखै भेटैत रहल मुदा बड़ मगह..। खएर छोड़ू। नअ पाँचमे जे हबा-जहाज खुलल ओ एक-पैंतिसमे मुम्बइ हवाइ-अड्डापर पहुँचलौं। करीब पनरह मिनटक बाद लोक सभ उतरए लगलाह। पाछू-पाछू हमहूँ दुनू बापूत उतरलौं। उतरिते मुम्बइ हवाइ-अड्डा देखि चकबिदोर लगि गेल। सभटा तँ देखलो सुनलो नहिये। काकाक सह पाबि कल्लौ करबाक लेल एकटा होटल पहुँचलौं। भोजन-साजन कऽ पुन: घूमि हवाइ-अड्डापर आबि लाइनमे लागि सामान चेक-चाक करा टीकट लऽ भीतर प्रवेश कएलौं। काकाक चाह पीबाक समए सेहो भऽ गेल रहनि। ई हमरा बूझल छल जे गाममे अपनेसँ बना साढ़े तीन बजेक लबधब पीबै छथिन। जहाज तँ चारि चालिसमे छल। हाथमे एक घंटा समए देखि एक-कप काैफी चारि बीस दस टाकामे किन दुनू बापूत पीबलौं। कनिये कालक पछाति घोषणा भेल पटने जकाँ लाइनमे लागि मुम्बइसँ कोच्चि लेल भीतर जा बैसलौं। बैसिते अपन घरक गोसाइ आ देव-पीतरकेँ सुमरब सहजहि मनमे आबए लगल। पहुलके जकाँ सभ अनुभव करैत कोच्चि पहुँचलौं समए होइत रहै छह चालिस। मोबाइलक सुइच ऑन केलौं होइते एकटा संदेश अाएल जे अंग्रेजीमे छल जेकर मैथिली रहए- हम प्रवीन कुमार सहयोगी मोहित रावत दिल्ली, उज्जर आ नील रंगक कमीज पहिर निकास द्वार लग ठाढ़ छी। हमरा दुनू बापूतकेँ धोती-कुर्ता देखि ओ पुछलनि- “अपने जगदीश प्रसाद मण्डल? हम प्रवीण कुमार। आउ अपनेक लोकनिक गाड़ी ठाढ़ अछि जे होटल छोड़ि देत।”
गाड़ीक चालक आगू बढ़ि दुनू बैंग लऽ सम्हारि कऽ रखलनि। दुनू बापूत गाड़ीमे बैसलौं आ गाड़ी आगाँ ससरल। करीब चालिस मिनटक उपरान्त एकटा दस मंजिला मकान पूर्णत: वातानुकुलित, गोकुलम पार्क होटल कोच्चि, लग रूकल। यूनीफार्ममे सजल दरमान होटलक दरबज्जा खोलि ठाढ़ छल। गाड़ीक ड्राइवर बाहरक दरबज्जा खोललक। दुनू बापूत बहर भेलौं। दरमान झुकि कऽ स्वागत केलनि। भीतर गेलौं आकि नजरि एकटा अठारह बर्खक नवयौवना अति विलक्षण स्वभाववाली हिन्दी आ अंग्रेजीमे नीपुण अपन परिचए अंग्रेजीमे देलक। जेकर भाव छल, हम पूर्णिमा सैमसंग कम्पनीक तरफसँ सेवामे ठाढ़ छी। कहू हम अपनेक की मदति कऽ सकैत छी? पूर्णिमाक दुनू हाथ जोड़ब, निच्चा उज्जर तंग जीन्स आ ऊपर सुगापाखि रंगक टीसर्ट, नम्हर-नम्हर कारी भौर केशक किछु लट दहिना कातक छातीपर खसल। तिलकोरक फड़ सनक दुनू ठोर लाल टुहटुह। भरि आँखि काजर। खूब नम्हर-नम्हर हाथ आ पोरगर-पोरगर ओगरी सभ जे कोनो नीक कम्पनीक चमकीबला नहरंगासँ रँगल। दुनू हाथ जोड़ि मूर्ति जकाँ ठाढ़ छल। देखिते मन गद्गद् भऽ गेल। जे एहि वयस्क वालिका एतेक शालीन! हमरा अपनो भाग्यपर गौरव भेल जे धनि हमर मिथिला, धनि हम मैथिल आ धन्य हमर मैथिली। जइ प्रतापे हम दुनू बापूत टैगोर साहित्य पुरस्कार प्राप्त करबाक हेतु मिथिलाक गाम बेरमा, भाया तमुरिया, जिला मधुबनीसँ चलि कोच्चि पहुँचलौं।
रिसेप्सनपर उचित आदर-भावोपरान्त रूममे नम्बर चारि साए छह केर कुंजी जे ए.टी.एम कार्ड जकाँ छल। पूर्णिमा हमरा सबहक संग आइ ओइ कुंजीसँ रूम खोलल। संगे ओही कार्ड रूपी कुंजीकेँ एकटा दोसर खोल्हियामे पैसौलक तँ भरि घर इजोत पसरि गेल। दू बेडक रूप। उज्जर धप्-धप् गद्दा-तोसक तकिया आदि अत्याधुनिक छल। सामने टेबुलपर एकटा एल.सी.डी, फोन आ चाह बनेबाक सभ सरमजाम छल। चाहक सरमजान देखिते काका तँ गद्गद् भऽ गेलाह कहलनि- “दुर्गानन्दजी, सभसँ पहिले एकटा चाह पीबू।” सएह कएल।
चाह पीबैत टीबी खोलि कने काल देखलौं। तात् पूर्णिमा मन पड़लीह हुनकासँ हमरा एकटा बेगरतो छल। ओ अपन नम्बर देने छलीह डायल केलौं पाँचे मिनटक पछाति भीतर एलीह ओही अदाक संग। आग्रहपर बैसलीह। खगता कहलनियनि जे हमर कैमराक बेटरी डॉन भऽ गेल अछि कने चार्ज होइतए। पूर्णिमा हर्षक संग बेटरी लऽ रातुक भोजनक विषयमे सेहो बता देलनि। आ ई कहैत बाहर जेबाक अनुमति चाहलनि जे हम अही फ्लोरपर रूप नम्बर चारि साए दूमे छी। अपने लोकनिकेँ कोनो खगता हुअए तँ नि:संकोच बजा लेब। हम अहीं सबहक सेवार्थ आएल छी। धन्यवाद कहैत दुनू ठोरकेँ विहँुसबैत पूर्णिमा रूमसँ बाहर भेलीह। लागल एना जेना बिजली चल गेल हुअए आ रूम अन्हार गुज-गुज भऽ गेल हुअए। पछाति थोड़ेकालक, काका मोन पाड़लनि जे भोजनो करबै? हम कहलियनि- निश्तुकी।
अपन-अपन कुर्ता पहिर दुनू बापूत भोजनक लेल द्वितीय तलपर पहुँचलौं। एक नजरि घुमा चारू कात देखलौं। अलग-अलग टेबुल आ कुर्सी लागल। सभ टेबुलपर कनिये टा-टा तोलिया, प्लेट, उज्जर धप्-धप् गिलास, पानिक बोतल आ काँटा चम्मच राखल छल। कने काल धरि दुनू बापूत गुमसुम रहलौं। जे पूछि-पूछि परसि-परसि खुआओत। मुदा ओतए तँ अपने-अपने परसि खाइबला हिसाब छल। बड़नी बड़ बेस। एकहक टा प्लेट लऽ दुनू बापूत आगाँ बढ़लौं। जे चीज-बौस चिन्है छेलिऐ ओ एकाधटा टुकड़ी उठा-उठा अपनो प्लेटमे राखी आ कक्कोकेँ दियनि। मुदा जे अनचिन्हार चीज-वौस छल तइमे पूछए पड़ए। सेहो हिन्दीमे नै किएक तँ हिन्दी तँ कियो बुझबे ने करए। मैथिली कथे कोन जे मैथिलो आब टाटा-बाइ-बाइ करैए। तखन पूछि-पाछि अपन-अपन पसिनक सभ सामग्री लऽ भोजन केलौं। भोजनक तँ विन्यासे जुनि पूछू, उत्तर भारतसँ लऽ दक्षिन भारतक सभ किथुक पूर्ण बेवस्था छल। भरि पोख भोजन दऽ दुनू बापूत आगाँ बढ़लौं देखलौं जे एकटा कराहीमे खीर सन किछु खाद्य पदार्थ छलैक। अपना जोगरक लेलौं। खाइते मन गद्गद् भऽ गेल। तत्पश्चात आइसक्रीम लऽ भोजन सम्पन्न करिते रही ताबत् मोहित रावत जी हमरा लोकनिक खोज-पुछाड़ि करैत लग पहुँचलाह। हाल-चाल भेल। आराम करए गेलौं।
भीनसर तरगरे उठि नहा धो कऽ तैयार भेलौं। जलपान केलाक बाद दुनू बापूत होटलक निचला तलपर आबि सामाचार पत्र आदि देखि रहल छलौं तखने रेणुका वातरा जी एलीह। सबहक कुशल-छेम जानि आनन्दित भेलीह। एक-दोसरक परिचए-पात भेल। आ हमरा लोकनि ए.जे हाॅलक लेल विदा भेलौं। हॉल देखि मन गद्गद् भऽ गेल। ए.जे.हॉल पूर्णत: वातानुकुलित बैस पैघ हॉल। जइमे हजारक-हजार विद्वान लोकनि बैस सकैत छथि। बेस ऊँचगर मंच। जइपर दहिनासँ चढ़क लेल आ वायसँ उतरक हेतु सीढ़ी बनल छल।
कथाकार-साहित्यकार लोकनिक बैसैक बेवस्था, मिडियाबलाक आ आमंत्रित अतिथिक सबहक अलग-अलग बेवस्था छल। दिनक तीन बजे पत्रकार लोकनिक संग भेँटवार्ता छल। एक कात सातो विद्वान, कथाकार, उपन्यासकार आ कवि लोकनि आदिक बैसैक बेवस्था छल जिनका आगाँ नाओं लिखल नेमप्लेट छल। आही दीर्घामे रेणुका वात्रा सेहो बैसलीह। बेराबरी सभ विद्वान लोकनि अपन-अपन पोथीक एक झलक अंग्रेजीमे रखलनि। तकर पछाति काका अपन पोथी संबंधी विचार मातृभाषा मैथिलीमे रखलनि। पूरा कक्ष विभिन्न प्रकारक कैमराक फ्लैशसँ चमकि रहल छल जेना साओन-भादवक बद्रीमे रहि-रहि बिजलोका चमकैत रहैत। विचार रखलाक बाद सभ विद्वान लोकनिसँ विभिन्न प्रकारक प्रश्न लऽ लऽ पत्रकार लोकनि लूझि पड़ला। सौभाग्यसँ हमहुँ विदेह प्रथम ई पाक्षिक पत्रिकाक सह सम्पादकक प्रतिनिधित्व करबाक हेतु उपस्थिति रही। आ पत्रकार लोकनिकेँ मैथिलीसँ हिन्दी आ अंग्रेजीमे भरि पोख संतोष प्रदान कएल। पाँच केम्हर दऽ कऽ बजलै सेहो नै बूझि पेलौं। सभ कियो ए.जे. हॉलक सभाकक्षमे प्रवेश कएल। अपन-अपन स्थान ग्रहण केलौं। आ शुरू भेल टैगोर लिटरेचर अवार्डक कार्यक्रम। ई तेसर पुरस्कार समारोह छल जेकर आयोजन ऐबेर कोच्चिमे भेल रहए। जइमे विभिन्न भाषामे साहित्यक योगदान हेतु सातटा भारतीय भाषाकेँ चुनल गेल, अंग्रेजी, कोंकणी, मैथिली, मलयालम, मणिपुरी, नेपाली आ सिन्धी रहए। जे पुरस्कृत कएल गेल। कोच्चिक बारह जूनक संध्या सैमसंग इण्डिया आ साहित्य अकादेमी द्वारा साहित्यमे स्वोत्तम योगदानक लेल सातो भाषाक लेखककेँ पुरस्कृत करबाक लेल तैयार छल। जेकर चयन साहित्य अकादेमीक पंच-परमेश्वर द्वारा भेल छल। एक झलक ओइ महान विभूतिक लेल जे क्रमश: ऐ तरहेँ उपस्थिति छलाह- 1. श्री अमिताभ घोष, अंग्रेजी, सी ऑफ पॉपिज, 2. श्रीमती शीलाकोलम्बकर, कोंकणी गैर्र, 3. श्री जगदीश प्रसाद मण्डल, मैथिली, गामक जिनगी, 4. श्री अॅकिथम अच्युतम् नामबुदरी, मलयालम- अंथिमानाकालम, 5. श्री एन. कुंजमोहन सिंह, मणिपुरी, एना कैंगे केनवा माटे, 6. श्रीमती इंद्रमणि दरनाल, नेपाली, कृष्णा–कृष्णा आ 7म श्री अर्जन हसीद, सिंधी, ना अएना ना।
एे कार्यक्रमक मुख्य अतिथि, डॉ. एम. विरापा मोइली, ओ.एन.भी कुरूप, एम.पी. विरेन्द्र कुमार, श्री अग्रहारा कृष्णमूर्ति, सचिव साहित्य अकादेमी दिल्ली आ श्री बी.डी. पार्क प्रेसीडेन्ट एण्ड सी.ई.ओ. साउथ-वेस्ट एसिया, मुख्य कार्यालय एच.क्यू, सैमसंग इलेक्ट्रॉनिक्स छलाह। कार्यक्रमक दौरान नोवेल पुरस्कारसँ पुरस्कृत महाकवि रविन्द्रनाथ टैगोर केर संबंधमे अपन-अपन बहुमुल्य विचार रखलनि। कार्यक्रमक उद्-घोषिकाक रूपमे साहित्य एवं कलाक दुनियाँक प्रसिद्ध टी.भी. एंकर, मॉडल रजनी हरिदास द्वारा जबर्दस्त प्रस्तुति सबहक मनकेँ मोहि लेलक।
कार्यक्रममे पुरस्कार वितरण हेतु उद्घोषणक पछाति विजेता विद्वान लोकनि मंचासीन होथि आ पुरस्कृत भऽ अपन-अपन स्थानपर आपस आबथि। पुरस्कारक रूपमे गुरूदेव रविन्द्रनाथ टैगोरक एकटा बेस किमती मूर्ति, एकटा चिक्कन साल एवं एकानबे हजार रूपैयाक चेक प्रदान कएल गेल। बीच-बीच मिडियाक कैमरा बिजलोका जकाँ लौकैत रहल। पुरस्कार पाबि श्री जगदीश प्रसाद मण्डलजी अपन लिखल पोथी गामक जिनगीक विषयसँ पूर्व पोथी प्रकाशक श्रुति प्रकाशनकेँ धन्यवाद दैत विस्तारसँ मातृभाषामे अपन वानगी प्रस्तुत कऽ मिथिला आ मैथिलीक मर्यादाकेँ बढ़ौलनि।
कार्यक्रमक समापन भरत नाट्यमक प्रसिद्ध नरर्तकी, कलाकार पद्मश्री शोभनाचन्द्र कुमार द्वारा भयंकर उत्साहपूर्ण स्तरीय नृत्यक संग भेल। पाँच बजे संध्यासँ दस बजे राति धरि बूझू जे छओ आंगुर घीऐमे छल जकर सफलताक श्रेय सुश्री रूचिका बत्ता, रेणुका भान, सैमसंग इण्डिया, बी.डी.पार्क आदिकेँ छन्हि। जे समस्त कार्यक्रमक दौरान काग चेष्टा आ बकोध्यानम् रूपमे रहला/रहलीह।
ऐ सबहक पश्चात हमरा लोकनि होटल आबि स्वरूचि भोजन कऽ आराम केलौं। प्रात: भने चारि बजे भोरमे अभिवादनक संग हाथ हिलबैत गाड़ीमे बैसलौं। मुदा अखनो ओ हमरा मने अछि......। ताबत गाड़ी कोच्चि हवाइ-अड्डाक लेल प्रस्थान कऽ चुकल छल। राति दस-बजैत-बजैत यात्राक सम्पूर्ण आनन्द लैत दुनू बापूत गाम बेरमा-गोधनपुर आबि गेलौं।


text:
नवका- पुरनका लेख सर्च करु...
इंदिरा आवास आब मिलत महिलाक नाम सं
इंदिरा आवास योजना मे जे मकान मिलैत अछि ओ आब परिवारक महिलाक नाम सं मिलत.
एहि बारे मे सरकार के तरफ सं सभ जिला के अफसर सभ के निर्देश जारी करि देल गेल अछि.
आब सभ ब्लॉक के बीडीओ के एकरध्यान राखय पड़त जे एकर अमल सही सं भ रहल अछि कि नहि.
सरकार के तरफ सं कहल गेल अछि जे जेहि परिवार के इंदिरा आवास योजना मे घर मिलत ई आब ओहि परिवार के सभसं वरिष्ठ महिला सदस्य के नाम पर मिलत.
सरकार के तरफ सं इहो कहल गेल अछि जे बैंक मे खाता सेहो ओहि महिला के नाम पर खोलल जाएत.
अगर परिवार मे वरिष्ठ महिला सदस्य नहि होएतीह तं परिवार के मुखिया के पत्नी के
नाम पर आवास देल जाएत.
आओर जेहि परिवार मे महिला सदस्य होएबे नहि करतीह तखन ओहि परिवार के कोनो पुरुष सदस्य के नाम पर इदिरा आवास देल जाएत.
सरकार के तरफ सं एहि मद मे पैसा डायरेक्ट खाता मे पहुंचल करत.
सरकारी योजना सभ मे धांधली के देखैत सरकार के तरफ सं कोशिश भ रहल अछि जे रकम सीधा लाभार्थी के खाता मे पहुंचय.
सदस्यता लें टिप्पणियाँ भेजें (Atom)


text:
परिचय: एक अनुशीलन
पेशा सँ प्राथमिक शिक्षक आ मैथिलीक नवोदित कवि दीनानाथ प्रसाद ‘जुवराज’ केर व्यक्तित्व आओर कृतित्व बहुआयामी अछि। हुनक व्यक्तित्वमे आओर सदाशयता, सहजता, आत्मीयता आ मिलनसारिताक संग विद्रोही स्वभावक चलते अधिकांश रचनामे व्यंगवाण आ कटाक्ष सँ परिपूर्ण देखाईछ। पल्लवी प्रकाशन निर्मली सँ 2019 में सद्यप्रकाशित परीचय मैथिली काव्य संग्रह सँ मातृभाषाक साहित्यसेवामे हिनक फरिच्छ योगदान भेलैक। परीचयमे संग्रहित सब (51) कविताक आखरिमे अर्थ विशेष सेहो देल गेल छैक, जाहिसँ पाठक आ विद्यार्थीगणके सहजे विषयक गम्भीरता बुझबामे आवि जाइछ। एहिपोथीमे परिवारिक पृष्ठभूमिक परिचय सेहो भेटैछ। एही पोथीक स्वीकार्यता वृहद स्तर पर होयत जेना कि श्री रघुवीर मोची जीक अभिमत आ अर्धनारीश्वर उर्फ श्री गिरजा नंद झा जी सेहो लिखने छथि। क्रम 26 पर परिचय कवितामे प्रस्तुत रचना सँ कवि जीक अन्तर आत्माक पुकार सेहो परिलक्षित होइछ।तेँ एहि संदर्भ में कवि महोदय विशेष मेहनत कय फेर श्रमसाध्य मैथिली सेवामे लागि अपन एक पोथीक ‘व्याख्याटीका’ रूपे प्रकाशित करेबामें जुटि गेलाह अछि। हिनक व्यक्तित्वक विशेषता थीक जे काव्य शिल्पके प्रांजल, भावप्रवण, ओजपूर्ण आ माधुर्यमय बनाबैछ। हुनक शिल्पके भावकेर अभिव्यक्त सहज संप्रेषणीय भेलासन्ता स्वयं दैनिक जीवनमे सेहो अत्यन्त सरल व निश्चल आ वैष्णव छथि।
कवि दिनानाथजीक पहिल पुष्प “परिचय” काव्य संकलन पढ़वाक सौभाग्य प्राप्त भेल ओहिसँ पूर्व कोसी संदेश मैथिली त्रिमासिकमे बहुतो कविता पढ़ि चुकल छी।मंच पर सेहो हिनक कविताक गोयात्मक राग आ भाव-भंगिमा देख चुकल छी। पोथी प्रकाशनसँ पूर्व सेहो पाण्डुलिपि हमरा देखेने रहथि, जाहिमे किछु मार्गदर्शन सेहो पौवने छथि।ओना हम पोथीक आखरि कभर पर सेहो अपन संक्षिप्त कलम चलेनहिं छी जे पाठक सहजे पोथीक आवरण देखैत काल ओहि अभिमत केँ एक झलक पाबि सकताह। पोथीक ई प्रतीक विश्वमे लोक संख्याके सेहो संदेश देत ‘हम दू हमर दू’ जेकाँ नाराक संग आजादीक दिवाना शहिदे आजम सरदार भगत सिंह जीक टोपी शैलीके अपनाबैत लेखक कवि जुवराज जीके राष्ट्रीय चरित्र बना देने छैक। मैथिली पोथीमें की-की छपल छैक से पाठक स्वयं पढ़ि अपन भुखपिपासाक पूर्ती कए सकैत छथि। हम एतबे कहब जे मैथिलीमें आबै सँ पूर्व ओ हिन्दी में रचना गढ़ैत छलाह आ फेर संभावना इयह जे ओ बाबा महर्षि मेंही जीके आश्रमक गुरु जीक सीख अनुसारे हिन्दीमें कलमक रफ्तार बढ़ेताह। तकर कारणों छैक जे मैथिलीमें किछु बुझक्कर बन्धुके ई नहिँ अरघैत छैथ, से मंचीय नजारा देखल गेल छल। परीचयमें कुल पृष्ट-183 दाम 250 टाका छैक, पाठकके कविता पसीन्न पड़त। हम रचनाकार केँ कोटीश: बधाई दैत ईश्वर सँ कामना करैत छी- साहित्य क्षेत्रमे ई बुलन्दि पर धरि पहूँचय आ अपन लेखनी सँ मानव समाजके कृत कृत्य करय।
– लालदेव कामत
( लेखक एवं स्वतंत्र पत्रकार)
MOB NO 7631390761


text:
मैथिलीक अनन्य सेवक, कर्णामृत पत्रिकाक सम्पादक राजनन्दन लाल दास (Rajnandan Lal Das) केर देहावसान सं एकटा पैघ क्षति भेल अछि. लगभग 40 वर्ष धरि पत्रिका केर सम्पादन-संचालन क' एकटा कीर्तिमान स्थापित केलनि. दरभंगाक घनश्यामपुर-गोनौन मे हिनक पैतृक छलनि आ हिनक जन्म 5 जनवरी, 1934 कें मातृक पटोरी (पंचगछिया, सहरसा) मे भेल छलनि. कार्यक्षेत्र कोलकाता रहलनि आ कलकत्ता विश्वविद्यालय (Calcutta University) सं राजनीति विज्ञान विभाग मे एमए कएलाक बाद एक कम्पनी मे मार्केटिंग मैनेजर पद पर काज केलनि. एहि क्रम मे मैथिली-मिथिला क्रियाकलाप मे आरम्भहि सं जुड़ल रहलाह.
राजनन्दन लाल दास केर सन्तो (नाटक), चित्रा-विचित्रा (आलेख संग्रह), प्रबोध नारायण सिंह (विनिबंध, साहित्य अकादेमी) आदि पोथी प्रकाशित छनि. कर्णगोष्ठी (Karnagoshthi) संस्था मे सक्रिय रहैत पोथी-पत्रिका प्रकाशन-सम्पादन मे हिनक अमूल्य योगदान रहल अछि. दासजी आखर पत्रिका (1967) सं सेहो प्रकाशक रूप मे जुड़ल छलाह त' ओतहि अखिल भारतीय मिथिला संघ (1962), मिथिला संग्राम समिति (1967) ओ मिथिला दर्शन (कम्पनी सेक्रेटरी) सं सेहो जुड़ल रहल छलाह. विद्यापति स्मारक मंच कोलकाता सहित अनेक साहित्यिक-सांस्कृतिक संस्था हिनका सम्मानित केने अछि.
86 वर्षीय राजनन्दन लाल दास पछिला किछु समय सं बीमार छलाह. हिनक देहावसान 4 जुलाइ, 2021 कें कोलकाता मे हुनक आवास पर भ' गेलनि. हिनक निधन सं मैथिली जगत मे शोक पसरल अछि. सोशल मीडिया पर संवेदना-श्रद्धांजलि व्यक्त केनिहार लोकक कोनो कमी नै देखल गेल अछि. कोलकाता सहित देशक कतेको शहर-गाम मे शोकसभा आयोजित कएल गेल अछि. कर्णगोष्ठी दिस सं हिनका श्रद्धांजलि देइत कहल गेल अछि जे हिनक योजना आ काज कें आगू बढ़ाओल जाएत आ कर्णामृत (Karnamrit) पत्रिका सेहो निर्बाध रूप सं निकालल जाइत रहत.
मिथिमीडिया दिस सं एहि महान विभूति कें सादर नमन अछि!
Tags: आलेख


text:
मिथिलांचल के ह्रदयस्थली दरभंगा के राजधानी पटना सं जोड़य वाला हवाई सेवा शुरू नहि भs पाएल. 14 तारीख के सोम दिन स्प्रीट एयरलाइन ई सेवा शुरू करय वाला छल. मुदा दरभंगा सं सवारी लेबय लेल पटना सं आएल विमान रनवे पर फिसलि कs झाड़ी मे चलि गेल. ओना विमान के फिसलला सं पायलट आओर दोसर लोक के कोनो नुकसान नहि पहुंचलनि. सभ सुरक्षित छथिन्ह. हां... विमान मे एकटा इंजीनियर सेहो छलखिन्ह. हुनका हल्का चोट लगलन्हि. तीन सीट वाला एहि विमान के रनवे... हवाई पट्टी सं फिसलय के घटना के जांच कएल जाएत. शुरूआती तौर पर कहल जा रहल अछि जे ब्रेकिंग सिस्टम मे खराबी के कारण ऐना भेल होएत.
दरभंगा सं विमान सेवा शुरू भs रहल अछि... एहि खबर सं लोक सभ बड़ खुश छलखिन्ह... काफी उत्साहित छलखिन्ह. दरभंगा के एसपी साहेब सेहो छलाह. बड़ लोक देखय लेल मौजूद छलखिन्ह. दरभंगा कादिराबाद के बद्री कुमार पूर्वे जी टिकट सेहो कटएने छलाह पटना जाए लेल. विमान के आबैत देख लोक के चेहरा चमकि रहल छल मुदा विमान के रनवे सं फिसलि पट्टी छोड़ि जमीन पर जाय सं... झाड़ी मे घुसय सं सेवा रद्द करय पड़ल. पूर्वे जी पटना नहि जा पएलाह एहि विमान सं. कोनो बात नहि आई नहि काल्हि सही. प्रक्रिया त शुरू भेल. आई विमान आएल अछि त काल्हि जएबो करत. बस कनि धीरज राखय के जरूरत अछि. एहि सं लोक सभ के एकटा बड़का सुविधा होएतन्हि...खास कs इमरजेंसी के समय मे.


text:
Ajay Jha :: अजय झा
नाम – अजय झा
व्यवसाय – संगीतकार (शिक्षक)
योग्यता – प्रभाकर (संगीत)
स्थायी पता – ग्राम – कोरियाही, सीतामढी बिहार।
अस्थायी पता – दिल्ली
फोन : ९९७१७४६६३२ (9971746632)
इमेल: singerajayjha@gmail.com
अजय झा संगीतक शिक्षा और स्टेज प्रोग्राम मे प्रसिद्धि हासिल केने छैथ। हिनकर लिखल गीत प्रसिद्ध गायक सब सेहो गेने छथिन ओई मे विकास झा, आमोद झा, कल्पना मिश्रा सेहो शामिल छथिन।
हिनकर मैथिली, भोजपुरी एलबम और स्टेज के विडीयो यूट्यूब पर नामी सेहो छैन।
गुरु राम लोचन जी और डाo संतोष कश्यप जी के अंतरगत विश्वविद्यालय स्अ शास्त्रीय संगीत मे प्रभाकर केला के बाद सुर सम्राट म्यूजिक अकादमी मे विद्यार्थी के संगीत के शिक्षा सेहो दय छधिन।
हिनकर जन्म स्थान कोरियाही सीतामढी अछी, दिल्ली मे निवास स्थान सेहो छैन।


text:
मिथिला में रोजगार के आपार संभावना अछि। मिथिला में हजारों एहन विधा अछि जहिमें निपुणता लय लोक अपन स्वरोजगार सँ एकटा सुखमय भविष्य के कामना कय सकय छी। मिथिला पेंटिंग आ मिथिलाक विभिन्न कलाक विधा के औद्योगिक रूप सँ विकसित करबाक प्रयास में सतत कतेकों बर्ष सँ लागल कलाकार श्रीमति मुक्ति झा के साक्षात्कार हेतु किछु प्रश्न:-
1. सबसँ पहिने दर्शकगण आ समस्त मिथिलावासी के अपन संक्षिप्त परिचय दिय।
उत्तर : हमर नाम मुक्ति रंजन झा अछि। नैहर में हमरा लोक प्रेम सँ ‘अंकू’ कहय छथि आ सासुर में ‘चित्रा’ । हमर गाम अछि तीसी बलिया, ई बेनीपट्टी लग अछि मधुबनी जिला में। हमर पूरा पढ़ाई-लिखाई पटना में भेल अछि। SMU सँ BBA कलयाक बाद मैथिली विषय सँ बीए आ एमए कयलौ पटना विश्वविद्यालय सँ। हमर सासुर गाम बरदाहा, जिला मधेपुरा में अछि। विवाहोपरान्त हम औरंगाबाद, महाराष्ट्र में रहय छी।
2. आजुक समय में जहन लोक आधुनिक शिक्षा आ पाश्चात्य चमक दिस भागय छथि त आहाँके अपन माटि के कला के तरफ ध्यान कोना भेल? किछु कहू?
उत्तर : अपन माटि, भाषा आ कला के तरफ हमर आकर्षण के पूरा श्रेय हमर बाबूजी (वैद्य श्री गणपति नाथ झा) के देबनि, अपन मिथिला के कला जगत के नव रुप में देखय के नजरिया हम हुनके सँ प्राप्त कयने छी। हुनके विचार आ मार्गदर्शन में हम BBA कयलाक बाद आगा MBA कय रोजगार करय के विचार त्यागि मैथिली सँ BA आ MA करबाक संगहि “मिथिला पेंटिंग” में निपुणता लय नव स्वरोजगार सृजन के दिशा में सतत प्रयासशील भेलहुँ।
3. मिथिला पेंटिंग आ अन्य कला सिखय सँ लय क नव प्रयोग संग ओकरा रोजगार सँ जोड़य के प्रेरणा कतय सँ भेटल??
उत्तर : मिथिलाक विभिन्न कला के देखबाक आ सिखबाक मौका हमरा हमर गाँव आ नानीगाम के महिला सबसँ भेटल जे अपन घरक काज संग सिलाई, कढाई,आ चित्रकारी सँ अपन घर के सजबैत छलीह आ ओहि समान सबके बेटा-बेटीक विवाह में साँठय लेल सहेज कय रखैत छलीह।हमर नानीगाम महमदपुर, बेनीपट्टी में धनौजा गामक नानी छथिन मंजु देवी (चश्मावाली नानी) सँ हम बहुत चीज सिखलौ जे बिना कोनो सहयोग के गामक लड़की सबके सिलाई-कढ़ाई सँ लय क गामक पारम्परिक चित्रकलाक प्रशिक्षण दैत छलथि। SMU सँ BBA करैत संग हमहूँ “मिथिला पेंटिंग” संग आर अन्य कला के प्रशिक्षण लैत रही, ओहि समय में बिजनेस आ कला दूनू ज्ञानक अनुभव आ बाबूजी के मार्गदर्शन सँ एहि सब कला में नव प्रयोग संग बेसी सँ बेसी लोकतक पहुँचा कय एहि सँ रोजगार सृजन हेतु प्रयास प्रारंभ भेल।
4. एकटा कलाकार के रूप में आहाँ की की समस्या के सामना कयलौ आ ओकर समाधान आहाँ के हिसाब सँ की भय सकैत अछि?
उत्तर : एकटा कलाकार के रूप में बहुत तरहक समस्याक सामना कयने छी। सिखय सँ लय क निपुणता हासिल करय तक हर स्तर पर नव-नव समस्या के सामना भेल आ माँ भगवती के कृपा सँ सतत समाधान सेहो भेटैत रहल।कतेक समस्या भेल एकर अनुमान आहाँ एहि बात सँ लगा सकय छी कि 2005 सँ सिखबाक लालसा प्रारंभ भेल आ 2013 ई. में गुरुजी नवल किशोर दास जी के मार्गदर्शन भेटल पटना में। एहि बीच में “मिथिला पेंटिंग” प्रशिक्षण के अनेको संस्थान आ व्यक्ति भेटलथि जिनका सबके प्रशिक्षण सँ बेसी पैसाक बेगरता रहैत छलनि।
अपन जीवन के एहि सब कटु अनुभव सँ हम निर्णय लेलौं कि हमरा जतय मौका भेटत, इच्छुक छात्र-छात्रा के नि:शुल्क ई सब कला सिखायब आ पछिला 6 साल सँ बेसी सँ सतत Mukti Art Gallary के माध्यम सँ Online आ Offline प्रशिक्षण के काज कय रहल छी।
5. आहाँ एकल काज करय सँ नीक सामूहिक प्रयास बुझय छी। आहाँक Mukti Art Gallery में एकाधिक कलाकार स्वतंत्र रूप सँ काज करय छथि। एहि में की की सुविधा आ असुविधा होईत अछि?
उत्तर : हम पहिले कहलौ प्रशिक्षण सँ लय क एखनतक हम हर जगह जेहि समस्याक हम सामना कयलौ ओ कोनो दोसर कलाकार के नहिं होई एहि लेल सामाजिक संस्था “मैथिल मंच” के संग Mukti Art Gallery के निर्माण कयलौं आ सतत प्रयास कयलौ जे नव-नव कलाकार के एक मंच सँ जोड़ि एकटा सामूहिक प्रयास कयल जाए आ बेसी सँ बेसी कलाकार के स्वावलंबी बना सकी हमसब। एखनतक 38 टा सँ बेसी कलाकार हमरा सबसँ जुड़लथि जहि में किछु सतत संग छथि जेना गाजियाबाद सँ श्रीमती इन्दु झा, मधुबनी सँ श्रीमति नमिता झा, पटना सँ मधु झा आ श्रीमती अर्चना, दरभंगा सँ सुश्री राखी चौधरी, सहरसा सँ सुश्री अर्चना झा आ चैनपुर सँ सुश्री श्रुति, दिल्ली सँ श्री अवधेश कर्ण आ प्रभा कर्ण आदि बहुत कलाकार छथि।
बहुत कलाकार जुड़य छथि आ बाद में कोनो ने कोनो बात पर नाराज भय अलग भय अपन नव संस्था बना लैत छथि, मुदा विश्वास करू जे Mukti Art Gallary अपन कोनो सहयोगी कलाकार सँ एक टकाक सहयोग नहि लैत अछि अपितु एकटा विशाल कार्यक्षेत्र प्रदान करैत अछि आ एकटा मंच प्रदान करैत अछि।
6. मिथिला पेंटिंग में आहाँक नव-नव प्रयोग सतत चर्चा के विषय रहैत अछि। अपन नव प्रयोग सबके बारे में किछु कहू?
उत्तर : मिथिला पेंटिंग में प्रशिक्षण लेबाक उपरांत हमर पहिल उद्देश्य छल अपन गाम घरक पारंपरिक मिथिला चित्रकला के किछु लोकक घर सँ बाहर निकालि देश के हर घर तक पहुँचेनाई । एहि लेल हम मिथिला चित्रकला के गामक अरिपन सँ लय क लोक के रोजमर्रा के चीज सँ जोड़बाक प्रयास कयलौ जे सबगोटे द्वारा बहुत पसंद कयल गेल। मिथिला पेंटिंग सँ बनल सलवार-सूट, साड़ी, दोपटा, कुर्ता-बंडी सबसंग टी-शर्टस, लेडिज टाप, स्टोल, गाऊन्स आदि संग मिथिला पेंटिंग सँ बनल टी-कोस्टर, टाई, केतली, लेडीज पर्श, पेन स्टैंड, स्टडी लैंप, डगरा पेंटिंग, बाँसक कला पर मिथिला पेंटिंग, आ माटिक बनल सजावट के समान पर मिथिला पेंटिंग्स आदि सब हमर सबके नव प्रयोग छल। पेपरमैसी आ मिथिला पेंटिंग के समन्वय सँ बनल सैकड़ो सजावट के समान हमर सबके नव प्रयोग अछि। मिथिला आ मैथिली सँ जुड़ल संस्था आ साहित्यकार सबके हमसब सतत अनुरोध करय छी जे ओ अपन लोगो आ अन्य बैनर आदि कोनो ने कोनो कलाकार सँ बनबाबी आ साहित्यकार सबसँ अनुरोध करैत रहय छियनि जे अपन पुस्तक के कभर पेज, मिथिला पेंटिंग के कलाकार सँ सशुल्क बनबाबी। “मैथिल मंच” के तकनीकी सहयोगी आ प्रसिद्ध ग्राफिक्स डिजाइनर श्री कमल मोहन ठाकुर आ श्री विमल मोहन ठाकुर जी के सहयोग सँ
हमसब मिथिला पेंटिंग के डिजिटल कापी के नव प्रयास प्रारंभ कयलौं जहिसँ कम मेहनत पर कलाकार के बेसी अर्थोपार्जन कय सकय छथि। आई हमसब कम सँ कम 50 टका सँ लय क 25000 तक के मिथिला पेंटिंग आ आन जुड़ल सामान हर घर के जरूरत के हिसाब सँ पहुँचा सकय छी।
7. एहि क्षेत्र में कलाकारक शोषण के चर्चा बहुत होईत अछि, एहि पर आहाँ अपन विचार समाधान संग रखियौ पाठकगण लग।
उत्तर : मिथिला पेंटिंग में कलाकार के शोषण प्रशिक्षण शिविर सँ लय क दिल्ली-मुम्बई के पैघ-पैघ बजार तक देखल अछि। गाम-घर सँ सस्ता में पेंटिंग कीनि अपन नाम पर दिल्ली-कलकत्ता-बंबई में बेचि लोक पुरस्कृत भय रहल छथि। जिनका मिथिला पेंटिंग के म तक बूझल नहि ओ मेंहदी के डिजाइन बना क पुरस्कार लै छथि…ईहो सब देखल अछि….कतेक कहब। एहि सब कारण सँ हम अपना के पुरस्कार लेबाक भीड़ सँ अलग कय लेलौं आ आब केवल आ केवल अपन कला साधना में केन्द्रित रहय छी। किछु दिन पहिले दरभंगा, मधुबनी आ पटना में कलाकार सबके श्रमदान के बारे सुनल, पहिले त बहुत खुशी भेल मुदा कलाकर सँ बात भेलाक बाद हतप्रभ रहि गेलौं।
दरभंगा, मधुबनी रेलवे स्टेशन पर मिथिला पेंटिंग्स के लेल सैकड़ों कलाकार लागल छलथि, एहि में अविश्वसनीय शोषण आ अमानवीय व्यवहार देखल गेल रेलवे प्रशासन, आ तथाकथित मिथिला पेंटिंग्स के एजेंट सब द्वारा। चाय नाश्ता के व्यवस्था तक ठीक सँ नहि भेटलनि कलाकार सबके आ प्रलोभन दय श्रमदान के नाम पर शोषण कयल गेल। आहाँ सोचू जे ई शोषण के पराकाष्ठा नहिं भेल जे मधुबनी जिलाधिकारी के घरक बाहरी देवार(बाऊंड्री) तक के मिथिला पेंटिंग्स सँ छड़वा लेल गेल श्रमदान के नाम सँ, हमरा विचार सँ ई जिलाधिकारीक आ अन्य लोकक विचारक नैतिक पतन के उदाहरण अछि जे ओ एकटा मिथिला पेंटिंग कलाकार के पोचारा करयवला मजदूर तक बना देलखिन प्रलोभन दय दय क। एकटा कलाकार के मनोस्थिति ई देखि क की होयत जे मधुबनी स्टेशन पर कतेक महीना मेहनत कय बनाओल मिथिला पेंटिंग पर लोक थूकय छथि। हमरा सनके कलाकार के लेल ई अतिदु:खदायक अछि। एकटा कलाकार लेल ई बहुत पीड़ादायक अछि अपन कला के अपमान अपन आँखि सँ अपना सामने देखनाई। इहो एकटा मानसिक शोषण अछि।
8. आहाँ देशभरि में भ्रमण करैत छी अपन व्यवसाय लय क….मिथिला के बाहर मिथिला पेंटिंग के की भविष्य देखैत छी आहाँ??
उत्तर : हम केवल मिथिला पेंटिंग के प्रचार-प्रसार लेल देशभरि में भ्रमण करैत छी। ई हमर सौभाग्य अछि जे विवाह सँ पहिले बाबूजी आ भाईजी संग परिवार के सदैव पूर्ण सहयोग भेटल आ विवाह के बाद भगवान एहन पति आ घर देलथि जे हर समय हमर सतत सहयोग करय छथि एहि अभियान में। एखन तक मिथिला पेंटिंग सँ सालाना जतेक आमदनी होईत अछि ओहि सँ बेसी प्रचार-प्रसार में लगाबय छी। एकटा अनुमानित आधार पर लगभग 28000 सँ बेसी मिथिला पेंटिंग हमसब घर-घर में पहुँचाबय में सफलता प्राप्त कयलौं, या ई कहि सकय छी की एखनतक “मैथिल मंच” आ “Mukti Art Gallary” के संग हमसब 28000 सँ बेसी घर में मिथिला पेंटिंग पहुँचा चुकल छी पूरा देश में।
आन लोक आ कलाकार विदेश में मिथिला पेंटिंग के भविष्य देखय छथि, मुदा विश्वास करू कि अपन मिथिला, बिहार आ अपन देश में सेहो बहुत पैघ भविष्य अछि अपन मिथिला पेंटिंग के। देश के हर घर में मिथिला बसैत अछि आ देश के हर-घर में मिथिला पेंटिंग के एकटा जगह राखल अछि, हमरा सबके केवल अपन कला ओतय तक पहुँचेबाक अछि।
9. आहाँक आगामी की परियोजना अछि मिथिला पेंटिंगके कला के प्रोत्साहन लेल?
उत्तर : हमसब एहिना सतत संयुक्त रूप सँ काज करैत मिथिला पेंटिंग के मिथिले टा नहिं अपितु देश के घर-घर तक पहुँचाबय लेल प्रयास जारी राखब। हमसब अपन सहयोग सँ मिथिला के हर स्तर के विद्यालय में मिथिला पेंटिंग श्रमदान सँ बनाबय के एकटा प्रोजेक्ट पर विचार कय रहल छी जहिमें हमर सबके टीम के हर कलाकार अपन गाम के विद्यालय में मिथिला पेंटिंग करती अपन टीम संगे, ताकि आजुक गामक पीढ़ी सेहो एहि कला के आत्मसात कय आगा बढ़त।
10. मिथिला के कलाकार सबलेल की संदेश देबय चाहब ई समाद के माध्यम सँ??
उत्तर : एकटा कलाकार के रूप में हम एतबे आग्रह करबनि जे कखनो अपन बनाओल कला कोनो तरहक प्रलोभन में किनको फ्री में नहिं बाँटि। आहाँक हाथक बनल ई कला कोनो बाजारू समान नहि अछि, जँ फ्री में देबाक विचार हुए त कोनो विद्यालय, कोनो मंदिर, वा कोनो सामाजिक स्थान पर भेंटस्वरूप दी। कोनो नेताजी के भेंटस्वरूप नहिं दी कियैकि बहुते रास नेतागण ओतय हम कबाड़ीवला गोदाम आ कचड़ाक डिब्बा में फेकल बेहतरीन मिथिला पेंटिंग देखने छी। मिथिला पेंटिंग एकटा साधना अछि, सतत अपन साधना में लागल रही, माँ जानकी हमेंशा साधक के लेल हर तरहक व्यवस्था करैत रहय छथिन।
सँ बात करय लेल धन्यवाद!!
धन्यवाद…. जय मिथिला


text:
(शहीद रामवृक्ष यादवले ०५० चैत्र २४ गते सिरहा जिल्लाको वस्तीपुरमा दिएको भाषणमा अाधारित)
चैत्र २४ गते एकटा क्रान्तिके उभार लाब बला दिन छलै । आई साम्राज्यवादी संचारमाध्याम सब जे संसार स साम्यवादी विलीन भ रहल छै , संसार मे आब कम्युनिष्टके अस्तित्व नै छै, तई विषयमे गलत नारा सब फूइक रहल छै । तई दिन स ओई नारा पर तामाचा देबबला २०६४ के चैत्र २४ गते छलै और ताहि स हम सब अखनो साम्राज्यवादी सबके जे उ आवाज छै, ओई स हम सब घबराई नै, ओई स पछाडि नै पडी । निश्चत रुप स उ गलत आवाज छै । २०४६ साल चैत्र २४ गते के हम सब एकटा और एही रुपमे लि, जे नेपालमे क्रान्तिकारी जनता सबके संख्या कम नै छै । क्रान्तिकारी सब नेपालमे अधिकांश मात्रामे छै । और ई क्रान्तिकारी भावना नयाँ जनवादी क्रान्तिका सुरुवात करतै, नयाँ जनवादी क्रान्ति लउतै । ई २४ गते ओकर आधार बनतै । ई चैत्र २४ गतेके महत्व अई लेल छै । वर्षमे ३६५ दिन होइ छै लेकिन सब दिनके हम सब महत्व नै दई छियै । मूल–मूल कोनो एहन हमरा–आहांके समाजमे पर्व– तिहार, चाड इत्यादी, जे दिन सब होईछै ओई दिन के हम सब यादगार के रुपमे लई छियई । आई क्रान्तिकारी सब मई दिवसके जे आहांके मजदुर वर्ग सबके लेल संसारके गरीब वर्गके लेल शोषित–पीडित जनताके लेल जे अमेरिकामे रक्तरंजित दिन छलै । मजदुर वर्ग सब रक्तरंजित झण्डा ल क प्रतिक्रियावादी और शासक वर्ग सबके, शोषक वर्ग सबके निर्मूल पारके लेल, ओकर सब स मुक्ति पावके लेल रक्तरंजित झण्डा लक अगाडि बढल छलेै । अोई तुलनामे ई चैत्र २४ गते नेपालमे एकटा मई दिवसके रुपमे हेतै और नयाँ जनवादी क्रान्तिके सुरुवात करतै ।
साथी सब ! अई चिज के प्राप्त करनेके लेल हमरा आहां के सामने विभिन्न समस्या सब छै । आई राष्ट्रिय रुपमे कम्युनिष्ट आन्दोलन पर विभिन्न प्रकारके संकट सब आइब रहल छै, विभिन्न प्रकारको दुःख सब आइब रहल छै । विभिन्न प्रकारके भ्रम सब आइब रहल छै ।
आदरणीय कमरेड सब ! हमरा सबके भ्रम जाल स मुक्ति पावके लेल जबतक हम सब अई भ्रमजालके तोडबैनै और राजनीति कहै छै कथी से, ओई चीजके गहराईपूर्वक नै बुझबै और तहुमे कम्युनिष्ट राजनीति कहल चिज की छै, वाम आन्दोलन कहल चिज कि छै, अई चिजके जबतक हम सब गम्भीरता के साथ नै लेबै और अई मे किछ हम सब अपन समय नै देबै, तबतक हम सब क्रान्तिके सुख पाइबनै सकै छी ।
आई हमर साथी सब, पूर्व प्रवक्ता साथी सबकिछ बता गलैथ, सात सालमे अईय क्रान्ति भेलै, ०३६ सालमे अईय जनआन्दोलन भेलै, ०४६ सलके दिन स क्रान्तिके रुपमे लोक कहैछै, “लेकिन हम सब अईय प्राप्त कयने छि । राजनीतिक रुप स मात्र परिवर्तन त कि भेलै ? लेकिन जनताके समस्या गाँस, बाँस और कपासके समस्या जे छै, ओ हमरा सबके यथावत अई । ताईके लेल कम्युनिष्ट आ खास क क आहाँके संयुक्त जनमोर्चा नेपाल अई चिजके जनता के समक्ष लावके लेल अपनाके अगाडि लाइबरहल छ, और जनता के ई बुझादेब चाहछै कि अखनतक के जे परिवर्तन सब भेलैय ओ खास परिवर्तन किछ नै छै । राजनीतिक परिवर्तन छै, और अई चीजमे अई परिवर्तन स हमरा आहांके समस्या दुर नै भ सकैय । हमरा सबके अई देश मे चाही आमूल परिवर्तन । आमूल परिवर्तनके अर्थ होइ छै, जे ‘एक वर्गके शोसक और समन्तवर्गके पँुजीपति और दलाल, नोकरशाह वर्ग सबके हातमे जे ई सत्ता छै, और अई सत्तामे आमूल परिवर्तन क क जै दिन किसान–मजदुर आ सर्वहाराके हातमे सत्ता अयतै नयाँ जनवादी क्रान्ति ओई दिन पूरा हेतै, और नेपालके क्रान्तिकारी शक्ति सब, नेपाली जनता सब असल दिन के प्राप्त क सकतै ।’
साथी सब ! आब नया जनवादी क्रान्ति के लेल हमरा सबके तयार होनाई अनिवार्य अई लेकिन अहँुमे नेपालके क्रान्तिकारी आन्दोलनमे, अन्तर्राष्ट्रिय जगतमे विभिन्न विचार सब आइब रहल छै । एक तरफ साम्राज्यवादी सब हाँक द रहल छै कि संसारमे कम्युनिष्ट विलिन भ गेलै, लेकिन एक तरफ कम्युनिष्ट आन्दोलन संसारमे जीवित छै, कम्युनिष्ट संसार मे छै । क्रान्ति हेतै कहिक एक तरफ फेरु ‘तृतीय इन्टरनेश्नल’के बाद अखन संसारमे एकटा ‘रिम’ कहल संस्था छै, जे संसारके कम्युनिष्ट आन्देलनके नेतृत्व क रहल छै ।
रिम कहल क्रान्तिकारी संयुक्त जनअन्दोन छै और उक्त क्रान्तिकारी आन्दोलन जे संसारमे छै, संसारके प्रत्येक देशके कम्युनिष्ट पार्टी आ क्रान्तिकारी पार्टी सबके नेतृत्व क रहल छै । रिमके कथनानुसार, ‘आब संसारमे यदि क्रान्ति हेतै त निश्चित रुप स माओवादके ‘माइन’ क जाय पड्तै, यदि कोेनो कम्युनिष्ट पार्टी माओवादी से अलग रहिक क्रान्ति कर चाहै छै, से सम्भव नै छै । और संसार क कोनो भि समयमे माओवाद के आधारविना क्रान्ति सम्भव नै छै ।’ हमरा देशमे भि विभिन्न गुट उपगुट सब, विभिन्न पार्टी सब हमरा देशमे क्रान्ति के नारा ल क आइब रहल छैै । हमरा नेपालके एकटा बहुत विशाल पार्टी कहवला ने.क.पा. (एमाले), जे छै ओ छै, ‘बहुदलीय जनवाद’ के नारा लक अयलैथ, और जनताके भ्रममे पाइर रहल छथिन । हम कहै छियै, बुद्धिजीवि जनता सब आ सचेत जनता सब सामान्य, अखन त हमर ओकर व्याख्या कक ओतेक नइ जा सकै छि । समयके अभाव अई । लेकिन हम कहै छि बहुदलीय जनवादके नारा जे छै, उ नारा स्पष्ट भ रहछै कि नेपाली कांग्रेस आ एमाले मे कोनो त फरका नै छै । बहुदलीय जनवाद ओकर, अंग्रेजी शब्द छै आहाँके ‘मल्टी डेमोक्रेसी’, डेमोक्रेसी के मतलव प्रजातन्त्र होई छै और जनवाद होई छै । कांग्रेस के भि प्रजातन्त्र के नारा छै, एमाले के भि प्रजातन्त्रके नारा आइब रहल छै । आब कहतकी नाम त एक छै, लेकिन ओकर कामके फरक छै । त काममे फरक त हमर पूर्व वक्ता साथी सब बहुत कि छ अपने लोकनि के समक्ष वक्ता चुकलै थ । हम जे कहै छि कांग्रेसके काम आ एमालेके काम मे कोनो तफरका नै छै ।
आई वर्ग संघर्ष के माक्र्सवाद, लेनिनवाद, माओवाद के जे प्राण छै, ओ (एमाले) वर्ग संघर्ष के नीति स हइट रहल छै, आ वर्ग समन्वयके तरफ अगाडि बढी रहल छै । पटक–पटक हुनकर व्यावहारिक अनुभव हमसब देख चुकल छि, नेपालमे जब जब आन्दोलन चरम सीमापर बढ लेल चाही रहल छई, ओई समयमे आईबक प्रतिक्रियावादी सत्ताधारी सबके साथे सब सम्भौता करै छै आ नेपाली जनताके धोखा दै छै । मदन भण्डारी आ जीवराज आश्रित के मृत्यु पर हमरा सबके शोक नई, हमरा सबमे दर्द नई, एहनबात नई छै । हमसब ओहुके एक दर्द के रुपमे लेने छलीएै और अई के लेल शक्तिके साथ हमरासबके आन्दोलनमे आब पडलै । हमरा सबके बीचमे सम्झौता त भेल छल । एमालेके साथी सब ठाँब–ठँव पर जाक कहले छथिन, जे ऐ शोक के हम सब शक्ति मे परिणत करब, लेकिन जहाँ मदन भण्डारी, जीवराज आश्रित के मृत्यु बला हुुनकर एकटा प्रमुख माङ्ग जे छलै, तै माङ्गोके छोइर देलथिन । वास्ताविक रुप स हुनकर एकटा प्रमुख माङ्ग जे छलै, तै माङ्गके अखन तक पुरा नई कराब सकने छै । अखन त उपलब्धि हुनका नई भेटरहल छै । आब पुनः कहि रहल छथि, वो हम आन्दोलन मे आयब । निश्चित रुप स आन्दोलनमे हुनका आबही परतइन और हमरा सबके सहयोग लेबही परतइन, लेकिन आन्दोलनके यदि क्रान्तिकारी धारके साथ अगाडि बढाक नई ल जैथिन त हम सब आब धोखा खाय बला नई छि आ नेपाली जनता धोखा खाय बला नै छै । साथी सब ! बात रहल ओ से एहन हमरा आहाँके बीच मे कम्युनिष्ट शक्ति सब छै, वामशक्ति सब छै, जे हमरा आहाँके भ्रम पाइर रहल छै । आइ नेपालमे अल्पकालीन जनयुद्ध होतै कहिक बरसो स नारा छै । वैधानिक संघर्ष अगाडि बैढिक जेतै जनतामे चेतना हेतै, आई ४५ वर्षके इतिहासमे छै, अँहु सब ओई इतिहासके भुक्तभोगी छी । ओई के पछाडि पछाडि परल छि, लेकिन जब बहुत कठिनाई, बहुत संघर्ष, लम्बा यात्रा इत्यादि सब चीज स हम सब भुगतलियै त हमरा सबके ई अनभव भेल ग कि नेपालमे सब यदि जनताके मुक्ति मिलतै त दीर्घकालीन जनयुद्ध और ग्रामीण वर्ग संघर्षद्वारा मिलतै । जै चिजके नेतृत्व नेकपा (एकता केन्द्र) (हालको माओवादी) क रहल छै । और हम संयुक्त जनमोर्चा नेपाल, एकता केन्द्र के हिमायति छि । और हुनकर संघर्ष अगाडि बढैक जाउ, और जनताके मुक्तिके रास्ता पर ल जाउ, हमरा सब के कामना अछि । हर समय उनका हम सब सहयोग कर लेल तयार छि । क्रान्तिकारी साथी सब ! हमर देश गाउँए–गाउँए स भर देश छै, किसान आ मजदुर स भरल देश छै । लेकिन हमरा सब के बीचमे एकता नै भरल अछि । किसान आ मजदुरके समस्या वास्ताविक जे छै, से हमअहाँ नै बुझि रहल छि ।
अईय के सामान्य वर्ग सब, पुँजीपति वर्ग सब जे छथि, हमरा आहाँ के बीच मे फरक बनादेने अछि । किसान के समस्या मजदुर नइ बुझि रहल छि । मजदुर के समस्या किसान नइ बुझि रहल छि । लेकिन, नयाँ जनवादी क्रान्ति, जे हतै से किसान आ मजदुर के बीच मे एकता कायम भ क मात्र नयाँ जनवादी क्रान्ति हेतै । या यै देशमे किसानो के बाहुल्य छै । किसानके समस्या सब देखु त पञ्चायत स हम सब बहुदल व्यवस्था अयलै, बहुदलीय व्यवस्था किसान–मजदुर समस्या के हल करतै कहैत सब गर्व स नेपाली जनता छाती फुलौलक । बाद मे कि भेलै ? पञ्चायतो कालमे जे मालपोत, जे वृद्धि नै भेल रहै । जई प्रकारक मालपोत नई रहैलगैत रहै ओई प्रकारके मालपोत के भार हमरा अहाँ के शिर पर पहँुच चुकल अछि । किसानके क्षतिग्रस्त कर के लेल और सफल बनाब के लेल उत्पादनमे विकास कर के लेल हमरा आहाँ के सहयोग पर खाद्य मल, बिउके प्राप्ति नई भ रहल छै, इत्यादि । एक तरफ किसान–मजदुर अइ तरह स मइर रहल छै, दोसर तरफ हमरा देश के प्रत्येक युवा वर्ग सब के आब अइय रहके ठाउँ नै भेट रहल अछि । ओई गाउँ घरमे रह के हुनका सब के स्थिति नै भ रहल छै । किसान के उत्पादन मे ह्रास भ रहल छै । आ मजदुर के मजदुरी नै भ रहल छै । महंगाई आहाँ के एते लाइद देने छै कि चाइर किलो मजदुरी स हुनका पूर्ती नै भ रहल छै । आई हमरा गाउँघर के युवक सब आपना मा के, बहन के, बालबच्चा के त्याइग क पत्नी के त्याइग क कोइ पंजाव जाइ छै, कोइ दिल्ली जाइ छै, कोइ असाम जाइ छै, कोइ गाउँ के छोडि क सहर मे प्रवेश क रहल छै । काइल्ह के भविष्य ई गाउँके कि हेतै, हमरा आहाँ के प्रमुख मुद्दा ई बनी क आइब रहल छै । ताइ के लेल संयुक्त जनमोर्चा नेपाल अपने लौकैन स ई आग्रह क रहल अइ और अई ल क युवक शक्ति सब से ई आग्रह क रहल अछि कि आहाँ सब बम्बइ आ कलकलता के ठाउँ, बम्वइ आ कलकता के जे दृश्य छै, से छोडक प्रयास करु, आ पुनः देश मे अपना गाउँमे बैसु, आ–अपना गाउँके जे हालत जे छै, से सुधार करके लेब आहाँ सबके संयुक्त जनमोर्चा नेपालके निर्देशन मे, एकता केन्द्रके निर्देशनमे आहाँ सब के संगठित होब परत आ नेपालमे नयाँ जनवादी क्रान्ति करके लेल दीर्घकालीन जनयुद्ध के रास्ता से ग्रामीण वर्ग संघर्ष चाला वैत जेहन संघर्ष आहाँके हमसब बुईझ रहल छि रोल्पा मे भ रहल छै, ओई प्रकारे जबतक आहांके युवक वर्ग सब हातहतियार उठाबके लेल तैयार नै हेतै, निश्चित रुप स देशमे परिवर्तन हैतै । उ कथित परिवर्तन हेतै ।
साथी सब ! प्रत्येक पार्टी सबके पास अपन अपन सेना होइछै । आ अइय संसदीय व्यवस्था छै । संसदीय व्यावस्था के जे पक्षधर सब वे छथि, से सब अपना सत्तामे भागीदारी करके लेल, चुनाव लडके लेल, सत्ता प्राप्ति करके लेल ओकरा पासमे सेना छै, सत्ता प्राप्ति करके लेल सेना छै । विपक्ष के पार्टी छै से उहो चुनाव मे गुण्डा सबके सेनाके रुपमे हमरा आहाँ के जे प्रयोग करैय, हमरा सबके जनता के जे मत यै, से जबरदस्ती अपना बक्सामे रखैय त संसदीय व्यावस्था मे जे सुधार लाबके लेल, सुधारके माग क क जनता के, किछ द दक ठग के लेल, सत्ता प्राप्ति के लेल, कुर्सी पर जाइके लेल, भी उ सब जनसेना के प्रयोग करै छै त हम सब त एकटा सत्तामे आमूल परिवर्तन क क ऐ सत्ता के प्राप्ति क रहल छि, जे सत्ता हम आहाँ किसान–मजदुर के हातमे राख चाही रहल छि, ओई सबके लेल जौ अपना सबके सेना नै बनतै, प्रत्येक नेपाली जे लड के लेल तयार नै हेतै, तै प्रतिक्रियावादी के हम सब नै किछ क सकै छि ।
अई ४५ वर्षके नेपाल कम्युनिष्ट पार्टी के इतिहास ई बताइब रहल छै कि हम सब सेनाविहीन छि, ताई के लेल आइयके युवा वर्ग सबके अपना गाउँके, अपना सहरके, अपना देशके यदि विकास चाहि रहल छै, अइमे प्रतिक्रियावादी सब के मुहतोड उत्तर देबके लेल चाहि रहल छै हुनका हात स सत्ता लेब चाहि रहल छै, गरिब के दुनियाँ बसाब चाहि रहल छै आ प्रत्येक युवाके आब गाउँ मे सेनाके रुपमे तयारी भ क लडाकु शक्तिके रुपमे तयारी भ क आब परतै ।
कमरेड ! अई चीजके याद ई चैत्र २४ गते दिला रहल छै । और हमरा सबके अन्तर्राष्ट्रिय जगत से भि हमरा सबके सहयोग प्राप्त अछि । हमरा सबके एकटा निर्देशन भेट रहल अछि ओइ निर्देशनके अगाडि राखिक हम सव जौ चलि त, निश्चित रुप छै जे हम सब एकटा नयाँ दिन देख पायव ।
साथी सब ! विषयवस्तु औरो छै, समयके अभाव छै, दूर–दूर अपने लोकनी के जाई के छै । तै के लेल नयाँ जनवादी क्रान्ति कर के लेल जे प्रमुख रासता छै और अई चैत्र २४ गते के इ महत्व छै । अई चिज के हम अपने सबके समक्ष रखैत अई क्रान्तिके दौरान जते ज्ञात–अज्ञात सहिद सब जे छै जयगेविन्द कमरेड, जय गोविन्द साह ,क. बासुदेव ढाकुर, इत्यादि के रास्ता पर हम सब चलि, इ स्मरण दिलाबैत हम अपन दु शब्द कहै रहल छि । धन्यवाद !
उत्सर्ग’ नामक पुस्तकबाट


text:
अपने क' बता दी कि उत्तर बिहार क' बाढ़िक विभीषिका सँ बचेबाक लेल बनल बागमती परियोजना म' आठ करोड़ टक्का के गबन भेल अछि। परियोजनाक तहत मुजफ्फरपुर के औराई आर कटरा प्रखंड के 39 गाम म' 16 एकड़ जमीन केर अधिग्रहण तटबंध निर्माण लेल कायल गेल अछि, जाहि म' दुनु प्रखंडक सैंकड़ो परिवार विस्थापित भेलथि। भू-अर्जन केर काज गंडक परियोजना के तहत भेल अछि। जाहि म' किसान सँ अर्जित जमीन के मुआवजा भूगतान म' भाड़ी गड़बरी कायल गेल अछि। विभाग के इंजीनियर, कर्मचारी आर अमीन केर मिलीभगत सँ आठ करोड़ टक्का राशि केर भुगतान असली भू-धारी के बदला गलत लोग क' देल गेलनि।
किछ एहनो किसान छैथ जिनकर संबंधी सभ फर्जी कागजात पेश करि राशि उठा लेलन्हि। एता धरी की एकहि मकानाक लेल पिता आर पुत्र दुनु मुआवजा उठौलनि अछि। एहि सभक बिच एखनहुँ बेघर भेल सैंकड़ो असली भूधारी मुआवजा लेल दफ्तर केर चक्कर काटी रहल छैथ। एहि मामला क' मनोज कुमार डीएम के जनता दरबार म' उठेलनि आर मो. एकराम आरटीआई सँ सूचना एकत्रित करि केँ सीएम के दरबार म' उठेलनि। उपर के आदेश पर जखन उच्चाधिकारि सभक समिति द्वारा जांच कायल गेल तेँ ई घपला उजागर भेल।


text:
हे यौ श्रीमान,
जे जे लिखै छै से लिख' ने दियौ!
कवि, लेखक कोनो बड़द नहि ने छै जे जिमहर हाँकि देतै, हँका जेतै. बेसी सँ बेसी आइ धरि जे मैथिली मे होइत रहल अछि सएह अपने क' सकैत छी, अपन लगुआ-भगुआ कें सरकारी गोष्ठी मे बजबैत छी. सभटा सम्मान, पुरस्कार गोल-गोलैसी सँ हँसोथति छी.
मुदा ई जघन्य काज जे अहाँ लोकनि प्रारंभ केलहुँ अछि ताहि सँ एकटा निराशा आ हतोत्साहक वातावरण बनेबाक जे एकटा अभियान आरंभ भेल अछि, बन्न करू!
ई नै बुझियौ जे हमहीं छी एहि संसार मे.
अहाँ जाहि लेल छी से हँसोथि रहल छी, हँसोथू.
मुदा मोन राखब माटि पर काज कर'बला कें जनताक तागति छै. किएक त' ओ जनताक बात लिखै छै!
जे केओ सुच्चा साहित्य लेखन मे छी, कोन मे दुबकल छी. एहि गिरोहबन्दी सँ आक्रान्त छी.
चिन्ता नहि करू सभक हिसाब छै लोक लग, समाज कखनो कृतघ्न नहि होइछ!
— दिलीप कुमार झा
— दिलीप कुमार झा
#टिप्पणी


text:
मिथिलाक गाम घर :
गामक छठ पूजा :3
मिथिलाक गाम घर : एक दिनक गुप अछि । हम हाथ में साबुन ल बाबा पोखरी दिश अश्नान करबाक उदेश्य स बिदा भेलहु । हम जखन पोखरी केर घाट पर पहून्च्लाऊ त ओही थाम मन्नू , सोनू , आ मन्नू केर छोट भाई कपरा फिची रहल छल । ओ लोकिन कोनो दोसर मुदा पर चर्च क रहल छलाह । नहीं जानी कोना ने कोना छठ पाबैन केर गुप होमअ लागल ? सोनू कहलक भेजी एक टा गप कहू ? जखन बजरंग बली ठान में ओर्चेशत्रा आओत त अहि ठाम टीवी -सीडी देखैक लेल के रहत ।
हम कहलियैक सोनू गप त तोहर १६ आन्ना ठीक छोऊ , मुद्दा हम वा तू ओही में की क सकैत छियैक ? मन्नू कहलक जे की भाईजी एना नहीं भ सकैत अछि जे की , हम हूँ सब गोते अपना घाट पर किछु छोट - चीन प्रोग्ग्रमक आयोजन करी । आयोजन त क सकैत छियैक मुद्दा मानू एक टा गप कह , सब गोते चन्दा देथूं वा नहीं ?
ताबत एक टा बृध बाबा घाट पर अछिन्जल लेबाक हेतु आयल छलैक । ओ हमारा लोकिन केर गप सूनी उत्तर देलखिन ।
भरी गाम स मंग्बाक कोण प्रायोजन , आहा लोकनी हुनके सब स चन्दा मांग योक जिनकर - जिनकर घाट अहि पोखरी पर होइत अछि । हुनकर इ कथन सब गोते केर बार निम्मान्न लागल ।
हम सब गोते अस्नान कैलो आ अपन -अपन आँगन चली आइलाऊ । ताबत धरी अहि गप केर निर्णय नहीं भेल जे की प्रोग्ग्रमे होयत वा नहीं ।
मानू केर घर आ हमर घर एकदम सत्ताल अछि । हम अपन आँगन में बैसी भोजन क रहल छलौ की मानू दालान पर स हमरा शोर कैलक । भाईजी आँगन में छि की नहीं ? हम खाइते - खाइत ओकरा चिकार्लियैक । मानू हम आंगन में छि , आब अ ने की बात अछि ? की सोचलियेक ? किछो छान चुप रहबाक बाद हम कहलियैक देख मन्नो एना काम नहीं चलताऊ, सब स पहिने एक टा काम कर । से की भाईजी ? ओ हमारा दिश ताकैत बाजल । एक टा कागज़ - कलम ल क एक टा लिस्त्व बना जाही में ओही सब घर केर नाम हेबाक चाहि जिनकर - जिनकर घाट बाबा पुकारी पर होयत अछि । ठीक छाई भाईजी हम राती भर में अहि काज केर संपन्न क लेब आ भिनूसर्बा में अपनेक स भेट करब । ई गप कही मानू हमरा आंगन स चली गेल । मानू केर आंगन स गेलाक उपरान माँ हमरा समझाब - बूझाब लागली । ओ कहलें जे की देख गामक बार खाराप अछि । आहा सब काठी केर लेल अहि पचरा में परैत छि । हम माँ केर गप पर कोनो ध्यान नहीं देलऔ आ आंगन स चुप - चाप बाहर भ गेलोऊ ।


text:
लगातार तीन दिन सं मधुबनीक भटसिमरि मे राष्ट्रीय लोक उत्सव कें ल' लोक कलाकार ओ कलाप्रेमीक जमघट लागल रहल. अछिंजल ओ नारी उद्गार संस्थान संगहि संस्कृति मंत्रालयक संयुक्त प्रयासें आयोजित भेल 'राष्ट्रीय लोक उत्सव' मे मिथिला सहित देशभरिक कलाकार शामिल भेलाह. 27 सितम्बर 2017 कें बिहार सरकारक पंचायती राज मंत्री कपिलदेव कामत द्वारा उद्घाटन सं शुरू भेल कार्यक्रम 29 सितम्बर 2017 कें कलाक विभिन्न रंग नेने संपन्न भेल.
कार्यक्रमक तेसर दिन कारुख महाराय-जट-जटिन गायन, झिझिया-डांडिया नृत्य, कबीरा ओ आल्हा गायनक संगहि आधुनिक मैथिली लोकगीतक प्रस्तुति भेल. एकर संगहि 'अछिंजल' द्वारा प्रवीण कुमारक निर्देशन मे मैथिली नाटक 'छुतहा घैल' केर मंचन, मध्यप्रदेशक कलाकारक द्वारा नाटक 'एकलव्य केर मंचन कएल गेल. एहि अवसर पर आरा जिलाक कलाकार बिदेसिया लोक नाट्य प्रस्तुत केलनि.
एहि अवसर पर जिलाक कलाप्रेमी सहित पाहुन लोकनि उपस्थित छलाह। ई कार्यक्रम मिथिला कें लोककलाक क्षेत्र मे नव परिचिती देबाक काज केलक अछि. तीन दिवसीय कार्यक्रम मे देशभरिक लोक संगीत, गीत, नाट्य आदि विभिन्न कलाक संगम देखल गेल.
#MithiEvents
Tags: कला-संस्कृति हालचाल


text:
> 37म माँ काली पूजनोत्सव दड़िभंगा. जिलाक जाले प्रखंड केर बसंत ग्राम (खड़का बसंत) मे एहि बेर काली पूजा खूब धूमधामसं मनाओल गेल. काली पूजनक ई 37म बर्ष छल. बसंत ग्राम निवासी आ सम्प्रति दिल्लीमे उच्चतर पद पर कार्यरत सच्चिदानन्द झा एहि बर्षक काली पूजाक भार उठौने छ्लथि आ संगहि कार्यक्रम सेहो हुनके सौजन्य सं आयोजित भेल छल. 13 नवम्बर सं 17 नवम्बर 2012 धरि आयोजित काली पूजाक अवसर पर विभिन्न प्रकारक रंगारंग कार्यक्रम राखल गेल छल. दिवाली दिन मां कालीक दक्षिणेश्वरी एवं श्यामा रूपक निर्धारित धार्मिक विधि सं पूजनोपरान्त मां कालीक पट्ट खोलल गेल. दोसर दिन समस्त परिवेश मे अध्यात्मिक वातावरण तैयार करबाक उद्देश्य सं जागरणक कार्यक्रम राखल गेल छल. तेसर दिन सुप्रसिद्ध मैथिली गायिका पूनम मिश्र गीतक कार्यक्रम. फ़ेर अंतिम राति ऑर्केस्ट्राक कार्यक्रम. एहन रंगारंग कार्य्रमक आयोजन सं उपस्थित दर्शक आ श्रोताक मोन मुग्ध होयत देख पड़ल. अपन इलाका मे ई सब कार्यक्रम अपना- आप मे अदभुत छल. विदित जे खड़का बसंत मे मां कालीक पूजा 1977 सं भ' रहल अछि. मान्यताक अनुसार कालीस्थान शक्ति स्थलक रूपमे जागल अछि आ श्रद्धावान लोकक मनोरथ पूर्ण होयत अछि आ मनोरथ पूर्ण भेलाक खुशीमे हुनके द्वारा प्रतिमा बनायल जा रहल अछि आ पूजा पर होमय बला व्ययक वहन करैत अछि. (Report: मिथिमीडिया ब्यूरो)
Tags: हालचाल


text:
राजस्थान देश के एहन राज्य अछि जकरा अहां सही मायने मे विविध आयाम वाला राज्य कही सकय छी. राजस्थान मे अहां के हरल- भरल जंगल सं लs क सुन्दर- सुन्दर नीक झील मिलत... मरुस्थल मिलत... पैघ-पैघ राजमहल... किला मिलत जे अपन भव्यता के कहानी कहैत अछि. सुन्दर-सुन्दर हवेली मिलत. जयपुर... उदयपुर... जोधपुर... जैसलमेर... माउंट आबू जका टूरिस्ट पैलेस मिलत. राजस्थान अपना मे सभटा विविधता समेटने अछि. एहि राजस्थान के नवलगढ़ मे 13 फरवरी सं 15 फरवरी धरि शेखावाटी उत्सव मनाएल गेल. एहिठाम के सीकर... झुंझुनूं... नवलगढ़ इलाका शेखावाटी के रुप मे जानल जाएत. शेखावाटी देश के सभ सं बेसि शहीद देबय वाला इलाका के रूप मे जानल जाएत अछि. लोक एकरा शहीदक भूमि कहैत अछि... वीरक भूमि कहैत अछि. एहि भूमि पर राजस्थान कला, संस्कृति आओर पर्यटन विभाग... जिला प्रशासन... मोरारका फाउंडेशन आओर सहज फाउंडेशन के ओर सं तीन दिनक शेखावाटी उत्सवक आयोजन कएल गेल. उत्सवक मुख्य आयोजन शहर के सूर्यमंडल स्टेडियम मे भेल.
एहि उत्सव के लेल मोरारका फाउंडेशन के कमल मोरारका जी के ओर सं दिल्ली आओर देश के दोसर हिस्सा सं पत्रकार सभ के सेहो न्योत देल गेल छलन्हि. दिल्ली सं हमरा सेहो जाए के मौका मिलल. पत्रकार भाई लोकनि के तीन दिन तक ओहि ठाम खूब नीक आदर सत्कार भेलन्हि. एकरा लेल जिनिया कम्यूनिकेशन के अमित झा जी प्रशंसा के पात्र छथि. जेना लोक बेटी के विआह मे दिन- राति एक कएने रहय छथिन्ह ओहिना अमित जी किनको कोनो परेशानी नहिं होए ओकरा लेल एक कएने रहलाह. दिन राति भागि-दौड़ करैत रहलाह. कोनो पत्रकार बंधु के कोनो कष्ट नहिं होए एकर पूरा ध्यान रखलाह. अमितजी के संग आयुष... मानव सेहो जी-जान सं सेवा सत्कार मे जुटल रहलाह.
मोरारका जी पिछला 14 साल सं लगातार ई उत्सव मना रहल छथिन्ह. ओना सरकार के तरफ सं जे सहयोग मिलबाक चाही से हुनका नहिं मिलि रहल छनि मुदा स्थानीय लोकक खूब सहयोग मिललन्हि. भोरे -भोर दिल्ली सं चलला के बाद बेरिया मे दु बजे के करीब नवलगढ़ पहुंचलौं. ओतय हमरा सभ मे सं किछ पत्रकार के रूप विलास पैलेस आओर किछ लोक के रूप निवास कोठी मे ठहराएल गेल. ओतय सं हमरा सभ के ऑर्गेनिक फॉर्म लंच के लेल बिदसर लs जाएल गेल. चारू कात हरल भरल खेत के बीच फार्म हाउस आओर ओहि मे ओ भोज. ओहि भोज के जतेक बड़ाई करू ओ कम होएत. राजस्थानी थाली मे गामक... राजस्थानक खाना के आनंद आबि गेल.
आर्गेनिक फॉर्म लंच के बाद हम सभ गोटे सूर्यमंडल स्टेडियम दिस विदा भेलहुं. ओतय दर्जनो स्टॉल लगाएल गेल छल. कइ तरहक प्रतियोगिता के आयोजन सेहो कएल गेल छल. गाम घर के लोक... लड़का सभ खेलकूद मे लागल छलाह त बाहर के लोक...विदेशी पर्यटक सभ ऑर्गेनिक फूड के मजा लेबय मे व्यस्त छलाह. फूड बाजार मे ग्रामीण संस्कृति के अनुरूप चूल्हा पर पकाएल गेल भोजन विदेशी सभ के लेल पसंदक भोजन बनि गेल छल. ओना स्थानीय लोक एहिटाम चाइनीज... कांटीनेंटल भोजन के लुत्फ उठाबय मे आगा छलाह. एतय लगाएल गेल स्टॉल पर महिला सभ सेहो अपन -अपन खरीदारी मे जुटल छलिह. एहि उत्सव मे गामक आओर शहरक दुनु के मिलल- जुलल रूप देखल के मिलल. एहि ठाम कई तरहक प्रतियोगिता के आयोजन भेल जेहि मे पोस्टर... पेंटिंग प्रतियोगिता... बंधेज... रंगोली... मेहंदी प्रतियोगिता आओर मटका दौड़... रस्सा-कस्सी...हरदड़ा... राउंडर बल्ला आओर कबड्डी के संग सतोलिया...लूणक्यार सेहो भेल.
शेखावाटी उत्सव मे किसान संगोष्ठी सेहो भेल. एहि मे सिक्किम सं लs क देश भर सं किसान भाई लोकनि आएल छलाह. एहि मे आएल बेसि किसान लोकनि ऑर्गेनिक खेती सं जुड़ल छलाह. किसान संगोष्ठी के मुख्य अतिथि छलाह मलेशिया के सीटी गेना. हुनकर कहनाय छलन्हि जे आबय वाला दिन मे ऑर्गेनिक खेती किसान भाई के लेल फायदा के खेती साबित होएत. एहि के बाद सांस्कृतिक कार्यक्रम सेहो भेल जकर आनंद लोक सभ खूब उठएलाह. कवि सम्मेलन...लॉफ्टर शो मे सामाजिक कुरीति के निशाना बनाएल गेल. लॉफ्टर चैंपियन रास बिहारी गौड़ तं अपन अंदाज मे हंसा हंसा लोक सभ के लोटपोट कs देलखिन्ह. एकटा खास गप्प ई रहल जे तीनु दिन कार्यक्रम के आखिर मे जोरदार आतिशबाजी कएल गेल. पूरा आकाश रंग बिरंगा आतिशबाजी सं रंगि गेल. पूरा कार्यक्रम के दौरान लागल जेना पूरा शहर स्टेडियम मे आबि गेल होय. स्थानीय लोक सभ के खूब समर्थन मिललन्हि आयोजक के. एकटा गप्प आओर रहल जे ओतेक भीड़ रहितहुं. एकदम सं शांति. कतहुं एक -दु टा सं बेसि पुलिस वाला देखय के नहिं मिलल. मुदा कोनो हो हल्ला नहिं. कोनो अप्रिय घटना नहिं. सभ किछ शांति सं भs गेल.
उत्सव मे शेखावाटी के सांस्कृतिक धरोहर के लs क कएल गेल फोटो प्रदर्शनी सेहो लोकक आकर्षण के केन्द्र रहल. सांझ मे राजस्थानी गीतनाद के कार्यक्रम सेहो भेल ओकर बाद हम सभ रातुक खाना के लेल नवलगढ़ के मिलू के धाणी विदा भेलहुं ऑर्गेनिक डिनर के लेल. ओहि ठाम गजल के बीच कॉकटेल आओर डिनर के आनंद आबि गेल. गीतनाद के बीत आतिशबाजी आओर खाना... कि कहल जाउ ! डिनर मे पत्रकार भाई लोकनि के संग शहर के सम्मानित लोक सभ सेहो आमंत्रित छलाह. नीक व्यवस्था छल.
उस्तव के दोसर आओर तेसर दिन लोक सभ उत्सव के संग आस पास के उलाका घुमय के आनंद सेहो उठएलाह. किछ लोक झुंझुनू त किछ मांडवा त किछ सीकर दिस विदा भs गेलाह. किछ लोक नवलगढ़ मे हवेली धुमि कs दिन बितयलाह. एहिठाम हवेली सभ के बड़ नीक पेंटिंग कएल गेल अछि. मधुबनी पेंटिंग्स जका. मधुबनी पेंटिंग्स त मूल रूप सं माइटक घर- देवाल पर कएल गेल अछि मुदा ओहि ठामक पेंटिंग हवेली सभ मे पूरा के पूरा देवाल पर कएल गेल अछि. देश -विदेश के लोक ओहि पेंटिंग्स के देखय लेल आबय छथिन्ह. हवेली सभ के पर्यटक स्थल के रूप मे बदलल जा रहल अछि. म् यूजियम के रूप देल जा रहल अछि. अपन मिथिला मे एहि बातक कमी अछि.
मोरारका जी के एक बात के लेल धन्यवाद सेहो देल जएबाक चाही जे ओ एहि क्षेत्रक आर्थिक विकास के ग्रामीण पर्यटन सभाके आयोजन सेहो कएलाह. एहि मे गाम घर के लोक के संग गाम घरक परिवेश सं जुड़ल होटल... सरकारी आओर गैर सरकारी संगठन सं जुड़ल लोक सभ शामिल भेलाह. मोरारका जी के प्रयास सं सैकड़ो किसान ऑर्गेनिक खेती सं जुड़ि फायदा उठा रहल छथिन्ह. किसान भाई के रोजगार के नबका अवसर मिलि रहल छनि. आर्थिक स्थिति मजबूत भs रहल छनि.


text:
कैल्ह नहाय खाय दिन व्रती सभ भोरे स्नान-ध्यान करि पूजा-अर्चना केलन्हि। छठ व्रत केर संकल्प ल' नव चूल्हा पर पूरापवित्रताक संग भोजन पकेलन्हि। अरवा भात, राहैर - बूट के दाइल, सजमैन, आलू-कोबी आदि केर तरकारी सहित कैको पकवान बनेलन्हि। फेर भोजन ग्रहण करि अनुष्ठान केर शुरुआत केलन्हि। अपने के बता दी नहाय खाय म' सजमैन केँ विशेष महत्व होयबाक कारण सँ हर घर म' ऐहिक एक व्यंजन बनल। ऐहिक बाद व्रती खरना पूजन केर तैयारी म' भीड़ गेलन्हि।
लोक आस्था केर महापर्व छठ अनुष्ठान केँ दोसर दिन आय सूर्यास्त के बाद व्रती लोकनि खरना पूजन करथिन। एहि पूजा म' मैटक नबका चूल्हा पर दूध, गुड़ व साठी के चावल सँ खीर आर गहूमक आटा केँ रोटी के प्रसाद बनाओल जायत। व्रती सभ पूरा दिन उपवास राखी सूर्यास्त के बाद छठी मइया केर पूजा - अर्चना करथिन। मइया क' केरा के पात पर प्रसाद चढ़ाओल जायत। व्रती व परिजन छठी मइया क' प्रणाम करि आशीर्वाद केर लेल कामना करथिन। ऐहिक बाद व्रती अप्पन सगा - संबंधि सभक संग प्रसाद ग्रहण करथिन।


text:
पटना। 17 सितंबर। बिहार कर्मचारी चयन आयोग (Bihar Staff Selection Commission - BSSC) द्वारा जूनियर इंजीनियर (असैनिक/यांत्रिक) परीक्षा (Junior Engineer (Civil/Mechanical) Exam 2016) केँ परिवर्तित परीक्षा तिथि घोषित कायल गेल अछि।
बिहार कर्मचारी चयन आयोग के नवीनतम विज्ञप्ति (विज्ञापन संख्या: 0411) के अनुसार इ परीक्षा आब 25 सितंबर, 2016 क' आयोजित होयत।
अपने क' बता दी कि BSSC Junior Engineer (Civil/Mechanical) Exam 7 अगस्त 2016 क' भोजपुर (आरा) जिलान्तर्गत आयोजित होय बला छल, जाहिके तिथि परिवर्तित करि 18 सितंबर, 2016 घोषित कायल गेल छल। परीक्षा के तिथि एक बेर पुनः आगे बढ़ाओल गेल अछि। आब इ परीक्षा 25 सितंबर, 2016 क' भोजपुर (आरा) के विभिन्न परीक्षा केन्द्र सभ पर आयोजित होयत।


text:
Home Vibha Jha :: विभा झा
Vibha Jha :: विभा झा
प्रख्यात लोक गायिका विभा झाक जन्म मधुबनी जिला मे अवस्थित उगना महादेव स्थान पंडौल मे भेल छलनि। हिनका अपन मातृभाषा सँ विशैष सिनेह छलनि।एहि सिनेहवश ई लोक संगीत गावय लगलीह। मिथिलाक विश्व विद्यालय दयभंगा स एम.ए.केर शिक्षा प्राप्त केलीह। संगीत प्रभाकर सेहो छथि। गायन के संग संग ई एगो नीक लेखिका सेहो छथि। हिनकर लिखल आलेख सब कतेको पत्रिका सब मे छपैत अछि।जेना श्यामा संदेश,मिथिला दर्पण , विद्यापति टाईम्स,मिथिला आवाज,आदि मे छपैत अछि। एतबे नहि मिथिला आवाज जे अखबार छपैत छल ओहि मे एगो नीक अनुवादिका सेहो छलीह। वर्तमान मे ई आकाशवाणी के कलाकार सेहो छथि। कतेको रंगमंच पर अपन कलाक प्रदर्शन केने छथि। अन्तराष्ट्रीय मैथिली सम्मेलन ,विद्यापति पर्व समारोह, मिथिला महोत्सव ,आदि मे हिनकर प्रस्तुति होइत अछि। स्थानीय श्यामा मंदिर दरभंगा मे मासिक भजनन संध्या सँ नवाह धरि दसो दिन हिनक प्रस्तुति देखल जा सकैत अछि।


text:
मैथिलीमे अनुवाद-
पं. भवनाथ झा
आधार ग्रन्थ-
रुद्रधर कृत वर्षकृत्य, मीमांसकशिरोमणि जगद्धरशर्मपरिवर्द्धित एवं डा. पण्डित शशिनाथ झा द्वारा सम्पादित, उर्वशी प्रकाशन, पटना, 1998 ई.)
कथा
कैलासक रमनगर चोटी पर गौरी महादेवसँ पुछलखिन जे हम सुनए चाहैत छी से की अहाँ कहि सकैत छी?
पार्वती कहलथिन- कोन व्रत कोन तपस्या अथवा कोन पूजा केलासँ स्त्रीगण भाग-सोहागवाली बनल रहैत छथि आ हुनक धियापुता जीबैत छनि?
महादेव कहलथिन- आसिन मासक अन्हरियाक जे अष्टमी तिथि होइत अछि, ओहि दिन स्त्रीगण खुशीसँ धियापुताक लेल शालिवाहन राजाक पुत्र जीमूतवाहनक पूजा करैत छथि। एहिमे कुशक जीमूतवाहन देवताक आकृति बनाकए पानि भरल वर्तनमे स्थापित करबाक चाही। आँगनमे लाल-पीयर रंगक संठी सँ एकटा घर बनाबी, ओहिमे लाल-पीयर रंगक झंडी लगा दियै आ चानन, धूप आदि सुगन्धित वस्तुसँ ओतए नीपि दियै। तकर बाद ओतए एकटा पोखरि बनावी। ओतहि पानिक कातमे पाकड़िक ठाढ़ि लगा दियै। ओतए एकटा चिलहोरि आ एकटा गिदरनी माँटि आ गोबरसँ बनाबी। दुनूक माथ पर सिन्दूर लगा दियै। बाँसक पातसँ पूजा करी तँ वंश बढए। ब्राह्मणक रूपमे देवता जीमूतवाहन पूजा पंचोपचार सँ करी। हुनक पूजा कए ई कथा जे सुनैत छथि आ उपास करैत छथि हुनकर सभ मनोरथ पूरा होइत छनि।
एहि विशाल धरती पर दक्षिण दिशामे, समुद्रक कतबाहि वला प्रान्तमे, नर्मदा नदीक कछेरमे कनकावती नामक नगरी छल। ओतए मलयकेतु नामक राजा छलाह। हुनका लग मारते रास हाथी, घोड़ा आ पैदल सेना रहनि आ ओ सभटा राजाकें जीति नेने रहथि। नदीक पछबारि कछेरमे बाहूटाल नामक एकटा मरचर छल, जतए एकटा खूब पैघ पाकड़िक धोधड़ि वला गाछ अछि। ओहि धोधड़िमे एकटा गिदरनी रहै छल। ओही गाछक डारि पर कतोक दिनसँ एकटा चिलहोरि रहैत रहए। चिलहोरि आ गिदरनी दूनूक बीच दिन पर दिन अधिक सिनेह आ दोस्ती भए गेलैक।
ओतहि कोनो बेर आसिनक अन्हरियाक अष्टमी दिन ओहि नगरक रहनिहारि ऊँच-नीच आ मध्यम प्रकारक स्त्रीगण जीमूतवाहनक पूजा केलनि आ कथा सुनलि। इहो दूनू कथा सूनि पूजा कए अपन अपन जगह पर आबि रहए लागल।
एही दिन साँझमे ओहि नगरक रहनिहार दन्तासेठक बेटा परलोक चल गेलैक। ओही ठाम नर्मदा नदीक कछेर मे ओकर लहास के चिता चढाए आगि दए, दर-दियाद अपन घर घुरि गेल।
एकर बाद रातिमे घुप्प अन्हार पसरल। घनघोर मेघ लागि गेलैक। ओकर गर्जनक संगे सभ दिशा बिजुलोकाक चमकसँ काँपय लागल। एहेन समयमे गिदरनी भूखसँ आकुल भए गेल। ओकरा बेर बेर मुर्दाक मांसक लोभ भए रहल छलैक। ओ लग आबि कए चिलहोरि कें टोकारा देलक- “मित्र! सिनेह! चिलहोरि! जागल छी?” तुरते चिलहोरि खुशीसँ उतारा देलकै- “हँ, सखी! जागल छी।”
एना बेर बेर गिदरनी ओकरा पुछैत रहलै। ओहो एहिना उतारा दैत गेलै। तखनि चिलहोरि मोने मोन सोचलक- “ई गिदरनी किए बेर बेर हमरा टोकै-ए। एकर की चालि छयै से बुझबाक चाही।” ई सोचि ओ सुतल रहबाक भगल कए चुपचाप बैसि गेल। तकर बाद फेर जखनि लोभाएल गिदरनी चिल्होरि कें टोकलकै तँ ई कोनो उतारा नहिं देलक।
गिदरनी एहिसँ गाढ़ निंद बूझिकए धोधरिसँ निकलि गेल। ओ नदीक कात गेल आ मुँहमे पानि भरि लए जाए अछियाक आगिकें मिझाए, मुरदाक मासु भरि मोन खाए, ओकर टुकडी-टुकडी सेहो कए, आनि कए धोधरिमे राखि लेलक।
ई सभटा समाचार ठाढ़िक फुनगी पर बैसल चिलहोरि देखि लेलक। तखनि परात भेल पर गिदरनी चिलहोरि कें कहलकै- “प्रिये, चिलहोरि, पारणाक चर्चा किए नै करै छी?” तकर बाद चिलहोरि रतुका सभ बात सोचि अनमाएले कहलकै- “प्रिय, अहाँ पारणा करू। हमहूँ जनीजाति जे देने छथि, ओहिसँ पारणा करै छी।” तखनि गिदरनी रातिमे जे धोधरिमे मासु रखने छल, ओहिसँ पारणा केलक। तकर बाद चिलहोरि सेहो नगरक जनीजाति द्वारा देल गेल केराओक अंकुरी आदि खाएवला वस्तु सभसँ पारणा केलक।
तकर बाद समय बितला पर भाग्यसँ प्रयाग तीर्थमे दूनूक मृत्यु एके दिन भेलैक। मरबाक काल गिदरनी कहलक- “हम अगिला जनममे महाराज मलयकेतुक पटरानी होई”- ई कामना कए ओ परलोक गेल। चिलहोरि सेहो कामना केलक जे हम महामहत्तक बुद्धिसेनक पत्नी होइ आ हमरा पछिला जन्मक बात मोन रहए, ई कामना कए ओहो परलोक गेल।
तकर बाद एहि व्रत महिमासँ आ तीर्थमे मृत्यु भेलासँ दूनूक जन्म एके संगे ओहि नगरक वेदपाठी भास्कर नामक भिखारि ब्राह्मणक घरमे भेल। तकर बाद दिन-दिन बढ़ैत ओहि दूनू कन्याकें देखि कए जेठकी शीला बुद्धिसेन नामक महामहत्तक संग बियाहि देल गेल। छोटकी कर्पूरावती मलयकेतु नामक राजासँ बियाहलि गेलीह।
तखनि समय पर शीलवतीक पयर भारी भेलनि आ बच्चा भेलनि। एहि प्रकारें ओ सात बेटावाली भेलीह। एम्हर रानी कर्पूरावती कें सातो टा मरि गेलनि, तँ दिन-दिन खिन होइत हुनका किछु नै सोहाइत छलनि। तखनि एक दिन रानी हुनकर सातो टा बेटाकें हुजूरी करै लेऽ आएल देखि मोन मोन खूब जरि कए जितियाक पूजा दिन खटुआसि पड़ि रहलीह।
राजा सेहो महारानीकें नै देखि कए पुछलनि- “महारानी! कतए गेलहुँ?”
तखनि हुनकर सखी लीलावती कहलनि- “एहि अन्नरक घरमे खटुआसि सूतल छथि।”
राजा जाकए पुछलखिन- “प्रिय, कर्पूरावती, खटुआसि कए किएक पडल छी?”
ओ कहलनि- “नीक लगै-ए, तें।”
तखनि राजा कहलनि- “प्रिये, उठू।”
ओ कहलनि- “जँ हमर मोनक चाहल करब, तखनि तँ हम उठब, नै तँ, नै।”
तखनि राजा फेर कहलनि- “सभटा करब।”
फेर ओ कहलनि- “जँ से अछि तँ सप्पत खाउ।”
तखनि हुनक कहला पर राजा तीन बेर सप्पत खएलनि। तखनि कर्पूरावती बिछाओल परसँ झटकि कए ऊठि कहलनि- “हमर बहिन शीलावती के सातो टा बेटा के मूड़ी काटि हमरा दियऽ।”
तखनि राजा घरती छूबि कान छूलनि- “गै पपियाही, एना किए बजै छें।”
एहिना बेर बेर उतारा भेटला पर राजा मानि गेलाह- “काल्हि एकरा सभक मूडी काटि अहाँकें दए देल जाएत।” हुनक वचनकें अटल बूझि ओ जितियाक पूजा केलनि।
तखनि अगिला दिन राजा अपन सप्पतक रक्षा लेल हुजूरी करै लेऽ आएल महामहत्तकक सातो टा बेटाक मूडी, दुआरि पर कटबाक जे चक्का वला मशीन लागल रहै, ओहिसँ काटि कए कर्पूरावतीकें दए देलनि। ओ देखि हिनका खूब खुशी भेल। ओहि मूडीकें पखारि, सातटा डालामे कए, सातटा कपडाक टुकड़ासँ झाँपि, पारणाक दिन शीलवतीकें बेन दए पठा देलनि। शीलवती सातोटा पुतोहुकें दए देलनि आ कहलनि जे अपन-अपन स्वामी जखनि आबथि, तखनि हुनका खाए लेऽ देबनि।
एही समयमे ई सभटा समाचार बूझि जीमूतवाहन राजाक हुजूरी कए स्नान करबाक लेल अपन आवास जा रहल छलाह कि कटही गाड़ी सहायतासँ गढ़खईमे फेंकल सातो टा धड़ देखि सोचलनि- ʻएकरा सभक माय शीलवती तँ हमर व्रत कएने अछि।ʼ ई मनमे विचारि माँटिसँ सात टा मूड़ी बनाए, सातो टा धड़मे जोड़ि, ओकरा पर अमृत छीटि देलनि, ओ बजलाह जे कर्पूरावती जे सातो टा मूड़ी सातटा डालामे साँठि शीलवतीकें पठओने अछि, ओ सातटा ताड़क फल भए जाए- ई कहि ओ अपन घर गेलाह।
एकर बाद हुनक कृपासँ ओ सब जीबि, झट दए ऊठि, भरल-पूरल आ चरगर देह नेने, अपन-अपन घोड़ा पर चढि अपन-अपन घर दिस बिदा भेलाह। ओतए पहुँचला पर स्नान आदि कए बैसलाह। हुनकासभक अपन-अपन पत्नी राजाक घरसँ आएल आ सासु द्वारा पठाओल डालामे राखल वस्तुजात अपन-अपन स्वामीकें देलनि। तकर बाद हुनके कृपासँ ओ मूडी सातटा ताड़क फल बनि गेल, जकरा ओ सभ सातो भाइ सातो फल खएलनि।
तखनि रानी सहो ʻमहामहत्तकक घरमे सात टा पुत्रक हत्याक सोगसँ कन्नारोहट होएतʼ से अकानैत ठाढ़ रहलीह। जखनि ओ कानब नै सुनलनि तखनि ओ बुझबाक इच्छासँ जल्दी नौरी पठाओल गेल। ओ नौरी ओतए जाए हँसू-खुसी सभटा आश्रमक समाचार बूझि अपन मलिकाइनि कें कहि देलक। ई बूझि ओ चुप भए गेली।
तखनि भोर भेलापर फेर शीलवतीक सातोटा बेटा हुजूरी करबा लेऽ अएलाह। हुनका सभकें देखि दुःख भरल मोनसँ महारानी राजाकें पुछलनि- “हे राजा! मलयकेतु! काल्हि शीलवतीक बेटासभक मूडी नै दए कए की चोर-डाकू सभक सात टा मूडी काटि हमरा देने रही?”
राजा कहलनि- “प्रिये! काल्हि तँ अहींक सोझाँमे चक्का लागल मशीन वला कट्टासँ ओकरहि सभक मूड़ी काटि अहाँकें देलहुँ। तैयो एना किए बजैछी? हमहूँ तँ ओकरा सभकें देखि चकित छी।” फेर ओ विचारि कहलनि- “तखनि ओ सभ फेर केना हुजूरी करै लेऽ आएल अछि!
राजा विचारि बजलाह- “प्रिये सुनू, अहाँक बहिन पूर्वजन्ममे कोनो नीक व्रत केने छलीह, तकरे कृपासँ हुनक सातोटा बेटा जीवित छनि। अहाँ ओ व्रत नै कएने रही, तें अहाँक बेटासभ मरि गेल आ एतेक दुखी छी।” ई सूनि कए ओ चुप भए गेलीह। ई सभटा समाचार महामहत्तक द्वारा शीलवती बुझलनि।
तकर बाद अगिला साल व्रतक दिन कर्पूरावती शीलवतीक नाम लए खबासिनी पठओलनि- “आइ एके ठाम पूजा करितहुँ आ कथा सुनितहुँ।”
शीलवती कहलनि- “ओ राजा मलयकेतुक महारानी छथि हुनका संगे एकठाम कथा सुननाइ संभव नै अछि।” ई उतारा बुझि कए खबासिन आबि रानी कें कहलकनि।
ई सूनि ओ कहलनि- “सात बेटें गौरवाहि छथि।”
तखनि महारानी ओहि दिन चुप्पे रहलीह। तकर बाद भोरमे फेर कर्पूरावती पारणा करबाक लेल समय बूझि शीलवतीके घर खबासिनी पठौलनि। शीलवती फेर ओएह उत्तर देलनि। ओ महारानी क्रोध सँ भरि, रानी होएबाक घमण्डसँ आन्हर भए कहार-सबारी पर चढ़ि पारणा करबाक लेल अनेक तरहक भार-दौर लए शीलवतीक घर बिदा भेलीह। ओतए पहुँचलीह तँ शीलावती हुनका पानि देलनि आ आसन लगाए हुनक पैर धो कए भरि पाँज पकडि बैसा कए कहलनि- “बहिन, कुशल छी ने, एतए किएक एलहुँ?
कर्पूरावती कहलनि- “बहिन, अहींक संगे पारणा करै ले हम आएल छी।”
शीलवती कहलनि- “बहिन, अहाँक संगे हमरा पारणा नै करबाक चाही।”
फेर महारानी कहलनि- “बहिन, जल्दी उठू, पारणाक बेर बीतल जाइ-ए।”
तकर बाद शीलवती फेर कहलनि- “हे महारानी, अहाँ राजक भोग करू आ जिद्द छोड़ू।”
तखनि फेर महारानी दुर्भाग्यसँ जकड़ल जकाँ बजलीह- “आइ तँ अवस्से हम अहाँक संगे पारणा करब।”
शीलवती हुनकर ई अबधारल गप्पकें सूनि पारणाक लेल बहुत रास सामग्री ओरिआ कए कहलनि- “जँ अवस्से हमरा संग पारणा करबाक अछि तँ नर्मदा नदीक कछेर चलू।”
ई कहि कर्पूरावती आ शीलवती दूनू नर्मदाक कछेर दिस बिदा भेलीह। ओहिठाम पहुँचि शीलवती कर्पूरावतीकें भरि पाँज पकडि आदर कए कहलनि- “बहिन, कर्पूरावती, एखनि ई जिद्द छोडू, राज्यक भोग करू।”
तखनि कर्पूरावती कहलनि- “बहिन, ई कखनहुँ संभव नै अछि।”
तखनि शीलवती स्नान कए लोक आ धर्मकें सोझाँ कए कहलनि- “यै कर्पूरावती, पूर्वजन्मक गप्प की मोन नै अछि?”
ओ कहलनि- “नै किछु मोन नै अछि।”
तखनि शीलवती कहलनि- “ई नर्मदा नदी छी। ई बाहूटार नामक मरचर छी। ई अजोध पाकड़िक गाछ अछि। एतहि अहाँ पूर्वजन्ममे गिदरनी रही आ हम चिलहोरि रही। एहि पाकड़िक धोधरिमे अहाँ रहैत रही आ एकर फुनगी पर हमर जगह रहए। ओहि समय एहि नगरमे रहनिहारि महिलालोकनि जीमूतवाहनक पूजा केलनि आ कथा सुनलनि। हमहूँ-अहाँ ओकर लग जाए जीमूतवाहनक पूजा कए, कथा सुनि, अपन-अपन जगह पर रहलहुँ।
एही बीच ओहि दिन साँझमे एहि नगरक रहनिहार दन्ता सेठक बेटा परलोक चल गेल। ओकरा अपन सर-समन्धिक नगरसँ श्मशान आनि, चिता बनाए, जराकए अपन घर दिस चलि देलक। तखनि रातिमे, अहाँ जखनि धोधरिमे रही, तखनि हमारा टोकलहुँ- “प्रिये, चिलहोरि, जागल छी की!” तखनि दू बेर हम, ʻजागल छीʼ से कहलहु। तकर बाद अहाँक चालि बुझबाक लेल निन्नक भगल कए चुपचाप बैसि गेलहुँ। अहाँ सेहो हमर गाढ़ निन्न बूझि धोधरिवला जगहसँ निकलि, नर्मदाक कछेर जाए, मुँहमे जल लए, आनि कए, चिताक आगि मिझाए, भरि इच्छा मुर्दाक मासु खाए, धोधरिमे सेहो मुर्दाक मासु रखलहुँ। ई सभ टा समाचार हम बुझि गेलहुँ। अगला दिन भोरमे पारणा लेऽ अहाँ हमरा कहलहुँ- ʻप्रिये पारणा नै करब?ʼ हमरा तँ अहाँक रतुका सभटा चालि बुझल छल, तें अनमनाएले हम कहलहुँ- “हे सखी अहाँ पारणा करू”। हमहूँ महिलालोकनि द्वारा देल गेल अँकुरी, त्रिपोष आदिसँ पारणा केलहुँ। से एम्हर आउ”
ई कहि हुनका हाथ धए धोधरिमे राखल मुर्दाक मासुक हड्डीक टुकडा कर्पूरावतीकें देखाए देलनि।
“एहि व्रत टुटबाक दुआरे अहाँक बेटा मरि गेल आ दुखी छी। आ हम व्रतक पालन केने रही तें हमर बेटासभ जीवित अछि, हम सुखी छी आ हमरा स्वामीक वियोग सेहो नै अछि।”
एहि तरहें जाबत शीलवती पूर्वजन्मक वृत्तान्त कहैत रहथि कि ताबत कर्पूरावती अपन पूर्वजन्मक गप्प बूझि सोग-संतापकें त्यागि नर्मदाक कछेरमे परलोक चल गेलीह।
शीलवती सेहो स्नान कए खुशीसँ धुथहूसभके मंगल धुनि सुनैत अपन घर घुरलीह। राजा मलयकेतु हुनक श्राद्ध आदि कए राजकाजमे लागि गेलाह। तकर बाद राजा बहुत रास हाथी, घोडा आदि सामग्री बेटीकें दए अपन बेटी वसन्तमञ्जुराजक संग बियाहलनि।
एखनहुँ धरती पर जे महिलासभ श्रीजीमूतवाहनक पूजा कए, कथा सूनि, उपवास कए, ब्राह्मणकें संतुष्ट कए पारणा करैत छथि, हुनकर बेटा जीवैत छनि आ ओ संतानवाली बनल रहैत छथि, हुनकर सभ मनोरथ पूरा होइत छनि से निश्चय जानू।
इति कथा समाप्त।।


text:
IGNOU के स्नातक स्तर के जे ई आधार पाठ्यक्रम शुरू होय वाला अछि ओहि में मिथिलांचलक गौरव... विशेषता... संस्कृति... साहित्य के समुचित स्थान देल जायत... मिथिलाक पोखरि... माछ... पान... मखान आओर सिंघाड़ा ( पोखरि वाला) सेहो पाठ्यक्रम में अहांके पढ़य लेल मिलत...पाट्यक्रम के मकसद..उद्देश्य रहत लोकके मैथिली भाषा के प्रकृति... विशेषता सं परिचित करानाय.
मैथिली पाठ्यक्रम के फिलहाल चारि खंड में बांटल गेल अछि आओर चारू खंड के छह-छह यूनिट में कए देल गेल अछि... पूरा मिलाक 24 यूनिट...इकाई रहत. पहिल खंड में भाषा तत्व आ बोध रहत... जेहि में तिरहुता आ देवनागरी लिपि आ वर्तनी-परिचय... मैथिलिक ध्वनि... विज्ञान विषयक बोध... संस्कृति विषयक बोध आओर शब्दकोशक उपयोग... समाज विज्ञान विषयक बोध आओर निबंध-रचनाक परिचय तथा भाषण शैली रहत.
दोसर खंड वाचन आ विविध विषयक रहत... जेहि में सामाजिक विज्ञानक भाषा आओर वर्तनिक किछु नियम... सामाजिक विज्ञानक भाषा एवं शब्द रचना... मानविकी... भाषा ओ विश्लेषण... विज्ञानक भाषा आओर परिभाषिक शब्द... विज्ञानक भाषाक स्वरूप तथा विधि एवं प्रशासनिक भाषा ... परिभाषिक शब्द आ अर्थ रहत'
तेसर खंड साहित्य सं जुड़ल रहत एहि में कथा... ललित निबंध... एकांकी निबंध... आत्मकथा आओर कविता रहत... जबकि अंतिम चारिम खंड व्यावहारिक मैथिली आ लेखन के रहत... जेहि में शब्द आ मुहावरा लोकोक्ति... संवाद शैली... सरकारी पत्राचार.. टिप्पणी आ प्रारूपन...समाचार लेखन आ संपादकीय... अनुवाद... संक्षेपण भाव-पल्लवन आ निबंध-लेखन रहत.
मैथिली के पूरा पाठ्यक्रम IGNOU के क्षेत्रीय निदेशक डा. एएन त्रिपाठीजी के नेतृत्व में तैयार कएल गेल अछि...हुनका छह सदस्यीय विशेषज्ञ टीम के मदद मिललन्हि अछि..छह सदस्यीय टीम में डा. भीमनाथ झा... डा. देवेन्द्र झा... डा. एनएन झा... डा. नीता झा... डा. एके वर्मा आओर श्री एनसी मिश्र शामिल छलाह..खुशी के एकटा आओर गप्प ई अई जे IGNOU सं मैथिली के पढ़ाई तं शुरू होयबे करत...मिथिलाक्षर में पढ़ाई सेहो होयत...अखत तं मैथिलीक पढ़ाई देवनागरी लिपि में होयत...जे कि अहां अखन हमर लिखल पढ़ि रहल छी...मुदा IGNOU में तिरुहुता...मिथिलाक्षर में पाठ्यक्रम शुरू करय के विचार सेहो छै... संगहि संग मिथिलाक्षर में लिखल पांडुलिपि के दोसर भाषा में अनुवाद सेहो कएल जायत...भ सकय अ मैथिली में क्रिएटिव रायटिंग के पाठ्यक्रम सेहो शुरू होय..आओर ई मिथिलाक्षर में शुरू भ सकैत अछि. त अहां सभ तैयार रहुं...मैथिली में बड़ मौका मिलत..अहांक सामने अपार संभावना दिखय लगत...केवल ऊ मौका के पहचान पकड़य के जरूरत अछि... आब मैथिली के दीन हीन मानय के जरूरत नहिं . सिर्फ नब नब अवसर बनावय के जरूरत छै. रास्ता अपने बनैत जायत...जय मिथिला..जय मैथिली.


text:
1). अँगना मे
कौआ कुचरि बैस अँगना मे।
पानि देबौ, पिड़ही देबौ, पहिल सनेस हम तोरे देबौ
जँ प्रियतम परदेशी औता तोरा सजायब गहना मे
कौआ कुचरि बैस अँगना मे।
कहिया गेला पिया परदेश
देलनि नै चिट्ठीयो सन्देश
सूत धीचलक आँखिक हम्मर बाट तकैत ई रैना मे
कौआ कुचरि बैस अँगना मे।
झूमि रहल-ए फूलक गाछ
भौंरा केर गुनगुनी निनाद
शीतल शीतल पवन बहै-ए कोढ़ फटै-ए अहिना मे
कौआ कुचरि बैस अँगना मे।
ब'र अबै अछि सखि सभ केर
देह जरै-ए मुँह लै छी फेर
झूर-झमान तखन होइत छी, मुँह देखै छी अयना मे
कौआ कुचरि बैस अँगना मे।
आब की सहब कतेक दिन भेल
भगवानो नै हमरा लेल
मोन पड़ै-ए राति सोहागक नोर भरै-ए नैना मे
कौआ कुचरि बैस अँगना मे।
बनि जो कौआ हमर दूत
मेघ बनल जेना यक्षक दूत
विरह दशा प्रियतम सँ कहिहें औता जहिना-तहिना मे।
2). मखौल करै छै
कोना अँगना मे कौआ किलोल करै छै
पिया औता एतेक तेँ घोल करै छै।
अयना लग ठाढ़ कखनहुँ दौड़ी दुआर पर,
रहि-रहि आँखि हमर जाइ-ए चार पर,
सत्ते कुचरै छै आ कि मखौल करै छै
पिया औता एतेक तेँ घोल करै छै।
राति आ ने दिन चैन बाट ताको टकलक
तेल बिन डिबिया केर मोन करै धकधक,
मारि बिरहा केर मोन हमर हौल करै छै
पिया औता एतेक तेँ घोल करै छै।
फूलक पराग कोना गमकै छै गमगम
उठि-बैसि भौंरा तँ गीत गाबै भन-भन,
देखि ताकि-ताकि हमरा दिस चौल करै छै
पिया औता एतेक तेँ घोल करै छै।
3). गीत
गीत गाबी, अहीं के कोर मे
हे प्रकृति ! जगै छी भोर मे।
जखन चिड़ै चुनमुनी चहचहाबैत ये
जखन पछबा बसात गीत गाबैत ये
गुनगुनाबैत ये भोर बड़ी जोर मे।
हमर सिनेह मे दुनिया बेहाल अछि
जीबाक उमंग मे सभ खुशहाल अछि
मोन राखै छी हम चितचोर मे।
सभ कियो बियादि सँ अपने मरै ये
अपन बिखाह मोन अपने जरै ये
छी चिमनीक धुआँ सँ नोर मे।
ईश्वर अहाँ केँ सुंदर बनौने ये
चिड़ै चुनमुनी सभ अहाँ केँ सजौने ये
ई मनुक्ख मुदा ये मुठभेड़ मे।
सपना मे एकटा बात अनुखन घुमैए
स्वच्छ समाज हो मोन केँ छुबै ये
हम डुबकी लगाबी हिलकोर मे।
4). गजल
मृत्युक कोरा मे बैसल ई दुनिया छै
एटमबम पर धाख जमौने खुनियाँ छै
कानि रहल ये विश्व सभ्यता एकरे सँ
शोकक धुन मे बाजि रहल हरमुनियाँ छै
साम्राज्यक लिप्सा मे बैसल जीतै लए
ओकरे देशक सुख मे कानैत दुनिया छै
नाग देश लए बैसल अछि चकभाउर देने
नक्सा पर राखल प्रकाल आ गुनियाँ छै
सौंसे विश्व केँ नापि रहल ये मनमौजी
ओकरे पाछू देश हमर सगुनियाँ छै
हम तँ दाबल छी इतिहासक पन्ना मे
गोरका चमड़ीबाला आब जमुनियाँ छै।


text:
मिथिला विकाश बोर्ड तथा आओर विभिन्न माँगके लय कय मिथिला स्टूडेंट यूनियन (MSU) काल्हि अर्थात पहिल अक्टूबरके मिथिला बन्दके आह्वान केलक अछि।
मिथिला विकाश बोर्ड तथा आओर विभिन्न माँगके लय कय मिथिला स्टूडेंट यूनियन (MSU) काल्हि अर्थात पहिल अक्टूबरके मिथिला बन्दके आह्वान केलक अछि।
MSU के वर्तमान अध्यक्ष रौशन मैथिल फेसबुक पर बन्दके समर्थनमे छपायल पोस्टर पोस्ट करैत छथि
MSUके प्रवक्ता विद्या भूषण राय विभिन्न माँग पोस्ट करैत मिथिला बन्दके प्रचार कय रहल छथि
- मैथिली पत्र - पत्रिका केँ सरकारी विज्ञापन ।
- बिहार गानमे मिथिलाक सभ्यता संस्कृति आ विभूति केँ सम्मलित कएल जाय।
- दरभंगा आकाशवाणी सँ बेसी सँ बेसी मैथिली भाषाक माध्यमे प्रसारण ।
- मिथिला क्षेत्रमे दूरदर्शन पर मैथिली कार्यक्रमकेँ प्रसारणक बहुलता ।
- मैथिली अकादमी सँ नियमित पुस्तकक प्रकाशन ।
- प्राथमिक शिक्षामे मैथिली।
- मैथिली अकादमीकेँ सुचारू रूप सँ संचालन आ कर्मचारी लोकनिक नियमित रुप सँ वेतन ।
- सरकार द्वारा वित्तपोषित मैथिली मिथिलाक्षर शोध आ प्रशिक्षण संस्थान ।
- सरकारी स्कूल सभ मे मैथिली शिक्षकक बहाली ।
- राज-काज मे मैथिली भाषाक प्रयोग द्वितीय राजभाषाक रूप मे मैथिली केँ मान्यता


text:
नवका- पुरनका लेख सर्च करु...
दूल्हा के लागल गोली
सीतामढ़ी के राजोपट्टी मे जयमाला के बाद गोली लगला सं एकटा दूल्हा के घायल होबय के खबर मिलल अछि. खबर अछि जे दरवाजा लगला के बाद बरात सभ खाना खाय लगलाह. एहि बीच जयमाला सेहो होय लागय. जयमाला के बाद दूल्हा-दुल्हन कुर्सी पर बैठले छलाह कि पाछा सं एकटा गोली आबि दूल्हा के पीठ मे आs क लगि गेल. गोली लगला के बाद सभ लोग सन्न रहि गेलाह. चीख-पुकार मचि गेल . हो-हल्ला होबय लागल. दूल्हा के अस्पताल ल जाएल गेल जतय सं इलाज के लेल पटना रेफर करि देल गेल.
सदस्यता लें टिप्पणियाँ भेजें (Atom)


text:
विनीत ठाकुर
पटना । सोम दिन सायं चारि बजे विधान परिषद् क एनेक्सी भवन मे नव निर्वाचित ११ विधान परिषद् सदस्य मे मंगल पाण्डेय क छोड़ि मुख्यमंत्री श्री नीतिश कुमार, उपमुख्यमंत्री श्री सुशील मोदी, पूर्व मुख्यमंत्री श्रीमती राबड़ीदेवी संगे दस सदस्य कए उपसभापति श्री हारून रशीद द्वारा पद आ गोपनीयता क शपथ दियाओल गेल ।
जदयू क नीतिश कुमार, रामेश्वर महतो,खालिद अनवर भाजपा सँ सुशील कुमार मोदी, मंगल पांडे आ संजय पासवान राजद सँ राबड़ीदेवी, रामचंद्र पूर्वे, सैयद खुर्शीद मोहासिन कांग्रेस सँ प्रेमचंद मिश्रा आ हम पार्टी सँ संतोष सुमन निर्वाचित भेलाह ।
श्रीमती राबड़ीदेवी नेता प्रतिपक्ष रहतीह
नबका सदस्यक शपथ लेबाक बाद 75 सदस्यों वाला उच्च सदन मे विभिन्न दल क संख्या प्रभावित हेतै । सत्ताधारी जदयू परिषद मे सबसँ पैघ पार्टी बनल रहत । जदयूक 32 आ भाजपाक सदस्य रहतै । 80 विधायक वाला राजद पार्टी परिषद मे तेसर स्थान रहतै । 9 सदस्य क बदौलत राबड़ी देवी कए नेता प्रतिपक्ष क दर्जा भेटत । कांग्रेस क अशोक चौधरी 4 सदस्यक संग दल बदलक कारण कांग्रेसक मात्र 2टा सदस्य रहि गेल छल । आब ओकरा तीन सदस्य भ जेतय।


text:
नव दिल्ली. मैथिली साहित्यकार महाप्रकाश केर निधन भ' गेलनि अछि. हिनक निधन सं समूचा साहित्य जगत मर्माहत भेल अछि. 66 बरखक महाप्रकाश डेढ़ मास सं गंभीर रूपें बेमार छलाह. पहिने सहरसा, पटना मे इलाज चलल छलनि मुदा स्वास्थ्य चिंतनीय भेने हिनका दिल्लीक सफदरगंज अस्पताल मे भर्ती कराओल गेल छल. किडनी एवं फेफड़ामे संक्रमणक चलतेँ हुनका आइसीयू मे वेन्टिलेटर पर राखल गेल छल. लाख प्रयासक बादो हिनका बचाओल ने जा सकल आ शनिदिन 19 जनवरी 2013 कें महाप्रकाश महाकाश मे विलीन भ' गेलाह.महाप्रकाश केर जन्म 3 नवम्बर 1946 कें वनगांव, सहरसा मे भेल छलनि. ओ समकालीन कविताक लेल प्रसिद्ध छलाह. हुनक दू गोट कविता संग्रह 'कविता सम्भवा' (1972) आ 'संग समय केर' (2007) प्रकाशित छनि. एकर अतिरिक्त करीब पचास गोट कथा विभिन्न पत्र-पत्रिकामे प्रकाशित छनि. (Report: मिथिमीडिया ब्यूरो)
Tags: हालचाल


text:
कलकत्ता: लगभग बीस बरख सं मासक दोसर रवि के लगातार आयोजित होइत आबि साहित्यिक गोष्ठी 'संपर्क' केर एहि मासक बैसार नवीन प्रकाशन कार्यालय मे संपन्न भेल. बैसारक अध्यक्षता किशोरीकांत मिश्र कयलनि। रूपेश त्योंथ ओ आमोद कुमार झा अपन टटका रचना पढ़लनि, जाहि पर रामलोचन ठाकुर, नवीन चौधरी सहित गंगा झा, नबोनारायण मिश्र, दयाशंकर मिश्र अपन मंतव्य देलनि. जयकांत बाबू पर प्रकाशित होमयवला ग्रन्थक सम्पादन-संकलन मे नवीन चौधरी, रामलोचन ठाकुर ओ किशोरीकांत मिश्र व्यस्त देखल गेलाह. एहि क्रम मे उठैत प्रसंग सभ नवतुरिया सभ लेल ज्ञानवर्धक भेल. एकर संगहि अखिल भारतीय मिथिला पार्टी केर मधुबनी लोकसभा क्षेत्रक उमेदवार रत्नेश्वर झा सेहो बैसार मे उपस्थित भेलाह. ओ अपन बात उपस्थित साहित्यकार लोकनि लग रखलनि. अगिला 'संपर्क' मइ केर दोसर रवि कें होयत.
(Report: मिथिमीडिया ब्यूरो)
Tags: हालचाल


text:
बीएसएफ के जवान तेज बहादुर यादव अप्पन विडियो मे एहि बात के जिक्र केना छैथ। तेज बहादुर यादव विडियो मे दावा केलन्हि अछि कि सरकार राशन केर पर्याप्त सामान भेजैत अछि, स्टोर भरल पड़ल अछि मुदा अधिकारी सामान क' सैनिक सभ तक नहि पहुंचे दैत छैथ आर ओकरा बाहर बेच दैत छैथ।
एक बीएसएफ जवान आर श्रीनगर स्थित हुमहमा बीएसएफ हेडक्वॉर्टर के आसपास रहै बला किछ स्थानीय लोग सभक दावा अछि कि एयरपोर्ट के आसपास रहै बला दोकानदार, किछ बीएसएफ अधिकारि सभ द्वारा बेचल जाय बला ईंधन के प्रमुख खरीददार अछि। नाम उजागर नहि करबाक शर्त पर एक बीएसएफ जवान कहला कि ई अधिकारी स्थानीय बाजार मे राशन आर खान - पान के समान बेच दैत छैथ। हमरा सभ तक सामान नहि पहुँचैत अछि। ऐता तक की हमरा सभके दैनिक उपयोग केर सामान सेहो नहि भेट पाबैत अछि आर ओ ओहि समान के एजेंट केर माध्यम से बाजार मे बेच दैत छैथ।
इलाका के एक ठीकेदार कहला कि हमरा सभके मार्केट से आधा दाम पर हुमहमा कैंप के किछअधिकारि सभ से डीजल आरपेट्रोल भेट जैत अछि। ऐहिक अलावा राशन मे चावल, मसाला, दाईल आर रोजमर्रा केर सामान सेहो बहुत कम दाम मे भेट जैत अछि।
इलाका के एक फर्नीचर डीलर बहुत चौकाबाइ बला दावा केलन्हि अछि। हुनका मुताबिक ऑफिस आर बाकी सरकारी जरूरतक लेल फर्नीचर किने आबै बला अधिकारी हुनका से मोट कमिशन लैत छैथ। हुनकर कमिशन फर्नीचर डीलर केर मुनाफा से बेसी होयत छैन्ह। बीएसएफ मे कुनु ई-टेंडरिंग व्यवस्था नहि अछि। अधिकारी आबैत छैथ, अप्पन कमिशन लैत छैथ आर फर्नीचर किनैत छैथ।
ई हाल सिर्फ बीएसएफ केर नहि अछि। सीआरपीएफ के किछ अधिकारि सभक सेहो इये हाल अछि। श्रीनगर मे एक महीना पहिने तक बतौर आईजी (प्रशासन) तैनात रहल सीआरपीएफ के आईजी रविदीप सिंह साही कहला कि अगर सप्लाई मे कुनु तरहक गड़बड़ी अछि, तेँ ऐहिक जांच होबाक चाहि।


text:
बिहार मे 6 करोड़ मोबाइल उपभोक्ता
अनिता अनत
पटना : प्रगति पथ पर बढ़ैत बिहार क कईटा रंग अछि। किछु चिन्हल-जानल अछि त किछु विकास क नव पैमाना दिस इशारा करैत अछि। इ रंग एतबा चटक आ शोख अछि जे देश-दुनिया मे एहि पर पुरजोर चर्चा भ रहल अछि। धान आ आलू क उत्पादन मे बिहार पहिने कीर्तिमान बना चुकल अछि। आब राज्य क खुशहाली क सूचकांक संचार माध्यम पर सेहो देखल जा सकैत अछि। बिहार देश क ओहि पांचटा शीर्ष राज्य मे शामिल भ गेल अछि जाहि ठाम सबस बेसी मोबाइल सब्सक्राइबर छथि। टेलीकॉम रेग्यूलेटरी अथॉरिटी आॅफ इंडिया (ट्राई) दिस स जारी आंकड़ा मे कहल गेल अछि जे फरवरी, 2013 तक बिहार मे 6.073 करोड़ मोबाइल उपभोक्ता छथि। ओतहि, उत्तर प्रदेश 12.16 करोड़ उपभोक्ता क संग पहिल स्थान पर अछि। तहिना, तमिलनाडु ( 7.18 करोड़), महाराष्टÑ (6.77 करोड़) आ आंध्रप्रदेश ( 6.41 करोड़) उपभोक्ता क संग क्रमश: तेसर, चारिम आ पांचम स्थान पर अछि। एहि पांचटा राज्य मे 36.6 करोड़ मोबाइल उपभोक्ता छथि, जे देश क कुल उपभोक्ता क 45 फीसदी अछि। मोबाइल उपभोक्ता क संख्या क दृष्टि स मोबाइल उपभोक्ता क संख्या क दृष्टि स गुजरात बिहार स काफी पाछु अछि। 5.12 करोड़ मोबाइल उपभोक्ता क संग गुजरात आठम स्थान पर अछि। सूची मे सबस पाछु राजस्थान अछि, जतए कुल 4.78 करोड़ मोबाइल यूजर अछि। कर्नाटक क छठम आ मध्यप्रदेश क सातम स्थान अछि। आंकड़ा क अनुसार पूरा देश मे कुल 86.16 करोड़ मोबाइल सब्सक्राइबर अछि। हालांकि इ संख्या जनवरी, 2013 मे जारी आंकडा 86.26 स 0.11 फीसदी कम अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa